cyanic-selkie/wikianc huggingface dataset:
中華民國及中華人民共和國地方志
中華民國地方
三十五省十二直轄市二地方一特區列如下. 綏遠省治歸綏、熱河省治承德、遼北省治遼源、安東省治通化、松江省治牡丹江、合江省治佳木斯、遼寧省治瀋陽、吉林省治吉林、察哈爾省治張垣、河北省治清苑、山西省治陽曲、黑龍江省治北安、嫩江省治齊齊哈爾、興安省治海拉爾、江蘇省治鎮江、安徽省治合肥、浙江省治杭州，遷臺後治大陳島、福建省治福州，遷臺後治金門、江西省治南昌、山東省治濟南、河南省治開封、湖北省治武昌、湖南省治長沙、廣東省治廣州、廣西省治桂林、四川省治成都、貴州省治貴陽、雲南省治昆明、西康省治康定、陜西省治西安、甘肅省治蘭州、青海省治西寧、寧夏省治銀川、新疆省治迪化，遷臺後治臺北、臺灣省治臺北，後遷治南投. 以上三十五省. 西藏地方治拉薩、蒙古地方治庫倫. 以上二地方. 海南特別行政區治海口. 哈爾濱、瀋陽、大連、北平、天津、上海、南京、青島、漢口、廣州、重慶、西安、臺北、高雄為直轄市，隸行政院.
今實分二十二部如下. 臺北市、新北市、桃園市、臺中市、臺南市、高雄市，以上為六直轄市. 基隆市、新竹市、嘉義市，以上為三市. 新竹縣、苗栗縣、彰化縣、南投縣、雲林縣、嘉義縣、屏東縣、宜蘭縣、花蓮縣、臺東縣、澎湖縣，以上為臺灣省十一縣. 金門縣、連江縣，以上為福建省二縣.
中華人民共和國地方
中華民國三十八年、公元一九四九年十月元日，中華人民共和國立，都北平，改北京. 立五大行政區，分中華為三十省，十二直轄市，五行署區，並自治區、地方、地區各一，多沿民國舊制. 此後十數年間，數年一變，至一九六八年方定，時分廿二省、五自治區、三直轄市. 省下分地級、縣級、鄉級，各地名號均異，按方俗名之. 地級含地級市、地區、自治州、盟. 縣級含市轄區、縣級市、縣、自治縣、旗、自治旗、特區、盟區、林區. 鄉級含區公所、鎮、鄉、蘇木、民族鄉、民族蘇木、街道. 鄉級之下，在野稱村、在國稱社區，由民自理. 省級之長曰省委書記，省長居其左，以黨領事也. 至一九九七年，香港特別行政區立，越二年，澳門特別行政區立，遂成今貌. 分廿三省、五自治區、四直轄市、二特別行政區，合三十四部.
三十四部列如下. 遼寧省治瀋陽市、吉林省治長春市、河北省治石家莊市、山西省治太原市、黑龍江省治哈爾濱市、江蘇省治南京市、安徽省治合肥市、浙江省治杭州市、福建省治福州市、江西省治南昌市、山東省治濟南市、河南省治鄭州市、湖北省治武漢市、湖南省治長沙市、廣東省治廣州市、四川省治成都市、貴州省治貴陽市、雲南省治昆明市、陜西省治西安市、甘肅省治蘭州市、青海省治西寧市、海南省治海口市、臺灣省以有事，未定所治. 以上廿三省. 西藏自治區治拉薩市、內蒙古自治區治呼和浩特市、廣西壯族自治區治南寧市、寧夏回族自治區治銀川市、新疆維吾爾自治區治烏魯木齊市，以上五自治區. 北京市、上海市、重慶市、天津市為四直轄市. 並香港、澳門二特別行政區.
特別行政區以其舊法治. 香港分十八區，澳門分七堂區. 其長皆稱行政長官.
它典
分類:中華地方志
吉隆坡
吉隆坡，全稱吉隆坡聯邦直轄區，簡稱隆市，馬來西亞之都也，規模甲於其國.
地理
吉隆坡位處巴生谷，東有蒂迪旺沙山脈屏障，南北丘陵環繞，西臨馬六甲海峽. 其城本名「Kuala Lumpur」，意指「泥濘河口」，以其在巴生河、鵝嘜河之會也.
行政
吉隆坡屬聯邦直轄區，四周為雪蘭莪州，西北接甲洞，北臨萬撓，東北鄰鵝嘜，西通哥打白沙羅，東接安邦，西南抵八打靈再也，南鄰沙登.
他山
分類:馬來西亞史
貝多芬
年三十三，成第三交響曲予拿破崙. 明年拿破崙稱帝，貝氏憤而毀序，另書「念一英雄」，亦名《英雄》. 後四年，成第五交響曲《命運》. 俄而成第五鋼琴協奏曲《皇帝》.
一八一五年十一月十五日，弟卡爾歿. 貝氏與弟媳爭子，得侄. 自是四年間，因政亂才盡，遂廣收歐洲民謠. 年五十四，成第九交響曲，五月七日首演，盛況空前. 越明年，侄自殺未遂，貝多芬身心傷. 一八二七年三月廿六日，歿於維也納，年五十七. 世稱樂聖.
貝氏一生坎坷. 幼受父虐，強之習琴，長後母歿，得負家計. 耳聾、侄逆、身貧、矌終，貝氏皆順受. 樂樂，從未失其節. 曾曰：「扼運命之喉」，盡概其生. 傳其死前，雷電交加，忽挺身舉手，作扼物狀. 後曰貝氏履其言.
傳聞貝氏、歌德並徑，有宮轡行至，二人側，情異然. 歌德禮車，而貝氏漠之. 後貝氏疑歌德，遂絕交.
貝氏蒙法國大革命甚巨. 見於其作，自由、平等、博愛之意歷歷. 如歌劇《費德里奧》一景，眾囚齊歌：「自由兮自由，何時歸乎？」，可見一斑.
浪漫主義，亦其所先. 以降舒伯特、孟德爾頌、華格納、舒曼、布魯克納、布拉姆斯、馬勒、理查史特勞斯輩出，多有效尤，浪漫主義告大成. 亦首創標題音樂，第六號交響曲更破四章之格，蒙後甚矣.
今日，貝氏音樂演出頻仍，灌錄如潮，為世所好. 所著《第三交響曲英雄》、《第五交響曲命運》、《第六交響曲田園》、《第九交響曲合唱》、《悲愴奏鳴曲》、《月光奏鳴曲》等，並行於世. 聯合國教科文組織更定《合唱》為人類文化遺產.
盧循
盧循，字於先，小名元龍，晉司空從事中郎諶之曾孫也. 雙眸冏徹，瞳子四轉，善草隸弈棋之藝. 沙門慧遠有鑒裁，見而謂之曰：「君雖體涉風素，而志存不軌. 」循娶孫恩妹. 及恩作亂，與循通謀. 恩性酷忍，循每諫止之，人士多賴以濟免. 恩亡，餘眾推循為主. 元興二年正月，寇東陽，八月，攻永嘉. 劉裕討循至晉安，循窘急，泛海到番禺，寇廣州，逐刺史吳隱之，自攝州事，號平南將軍，遣使獻貢. 時朝廷新誅桓氏，中外多虞，乃權假循征虜將軍、廣州刺史、平越中郎將.
義熙中，劉裕伐慕容超，循所署始興太守徐道覆，循之姊夫也，使人勸循乘虛而出，循不從. 道覆乃至番禺，說循曰：「朝廷恆以君為腹心之疾，劉公未有旋日，不乘此機而保一日之安，若平齊之後，劉公自率眾至豫章，遣銳師過嶺，雖復君之神武，必不能當也. 今日之機，萬不可失. 既克都邑，劉裕雖還，無能為也. 君若不同，便當率始興之眾直指尋陽. 」循甚不樂此舉，無以奪其計，乃從之.
初，道覆密欲裝舟艦，乃使人伐船材于南康山，偽雲將下都貨之. 後稱力少不能得致，即於郡賤賣之，價減數倍，居人貪賤，賣衣物而市之. 贛石水急，出船甚難，皆儲之. 如是者數四，故船版大積，而百姓弗之疑. 及道覆舉兵，案賣券而取之，無得隱匿者，乃並力裝之，旬日而辦. 遂舉眾寇南康、廬陵、豫章諸郡，守相皆委任奔走. 鎮南將軍何無忌率眾距之，兵敗被害.
循遣道覆寇江陵，未至，為官軍所敗，馳走告循曰：「請並力攻京都，若克之，江陵非所憂也. 」乃連旗而下，戎卒十萬，舳艫千計，敗衛將軍劉毅于桑落洲，逕至江寧. 道覆素有膽決，知劉裕已還，欲乾沒一戰，請於新亭至白石，焚舟而上，數道攻之. 循多謀少決，欲以萬全之計，固不聽. 道覆以循無斷，乃歎曰：「我終為盧公所誤，事必無成. 使我得為英雄驅馳，天下不足定也！」裕懼其侵軼，乃柵石頭，斷柤浦，以距之. 循攻柵不利，船艦為暴風所傾，人有死者. 列陣南岸，戰又敗績. 乃進攻京口，寇掠諸縣，無所得. 循謂道覆曰：「師老矣！弗能復振. 可據尋陽，並力取荊州，徐更與都下爭衡，猶可以濟. 」因自蔡洲南走，復據尋陽. 裕先遣群率追討，自統大眾繼進，又敗循於雷池. 循欲遁還豫章，乃悉力柵斷左裏. 裕命眾攻柵，循眾雖死戰，猶不能抗. 裕乘勝擊之，循單舸而走，收散卒得千餘人，還保廣州. 裕先遣孫處從海道據番禺城，循攻之不下. 道覆保始興，因險自固. 循乃襲合浦，克之，進攻交州. 至龍編，刺史杜慧度譎而敗之.
循勢屈，知不免，先鴆妻子十餘人，又召妓妾問曰：「我今將自殺，誰能同者？」多云：「雀鼠貪生，就死實人情所難. 」有云：「官尚當死，某豈願生！」於是悉鴆諸辭死者，因自投于水. 慧度取其屍斬之，及其父嘏，同黨盡獲，傳首京都.
分類:晉列傳
道教
道教，華夏自源宗教也. 尊天地，崇萬靈，敬祖先，畏鬼神. 其旨從道生萬物，理從黃老莊並集諸家之理.
南北朝，歷改而方成今教.
東漢末之五斗米教、太平教者，蓋今道教之源也.
引據
分類:道教
顧孟餘
顧孟餘者，以字行，名兆熊，筆名公孫愈之. 直隸順天府人也，生於清光緒十四年十月十八日. 孟餘性勤慎，通經濟，尤善西洋語. 及入國民黨，從汪精衛之改組派，授鐵道部長兼中央執行委員. 二十六年七月，日本入寇，俄頃，陷平津、上海、南京、武漢等處，國勢益危. 精衛遂以對日媾和為計，欲走河內；孟餘數語其不可，然精衛持之甚堅，未果. 三十年七月，授國立中央大學校長，孟餘為人恬淡，校務概令教員自專，眾人皆悅. 三十七年，憲政既立，授行政院副院長，旋辭. 翌年，國府播遷於臺，孟餘乃赴香港組織「中國自由民主戰鬥同盟」，後徙美國. 六十一年六月廿五日，孟餘以疾歿於台北，年八十有五.
遼仁宗
遼仁宗諱夷列，遼德宗子.
德宗崩，夷列年幼，遺命皇后蕭塔不煙權國事，稱制改元咸清，在位七年. 仁宗嗣位，改元紹興，在位十三年，崩，其女弟普速完稱承天皇后嗣之.
維多利亞後世之浩劫
《維多利亞後世之浩劫》者，史書也，邁克爾所著. 言近世饑荒之因、候變之亟，因述英國國計之易焉.
周書楷
周書楷者，湖北安陸人也，生於中華民國二年八月廿一日. 書楷少穎敏，年十八，入國立中央大學政治系. 二十七年，書楷以外交部僚屬任駐英國大使館學習員. 抗戰既終，書楷歸，授美國代表團翻譯. 二十八年，從國府播遷於臺，後晉駐美特命全權大使. 當是時，中共與國府爭聯合國常任席次，美國欲結好中共以制蘇聯，遂陰許之. 六十年十月，書楷以外交部長赴紐約聯合國總部，雖折衝樽俎，終亦失之席次. 既返臺，遂辭外長，遷駐教廷大使. 八十一年七月卅一日，書楷以疾卒於台北，年七十有八.
漢趙共王
漢趙共王，名恢，高帝六子也. 十一年，梁王彭越誅，立恢為梁王. 梁王恢十六年，趙幽王死，呂后徙恢王趙，恢心不樂. 太后以呂產女為趙王后，王后從官皆諸呂也，內擅權，微司趙王，王不得自恣. 王有愛姬，王后鴆殺之. 王乃為歌詩四章，令樂人歌之. 王悲思，六月自殺. 太后聞之，以為用婦人故自殺，無思奉宗廟禮，廢其嗣.
邁爾斯-布里格斯人品彙類法
「趨孑」 · 「趨夥」
心靈所向也.
「愛慾」 · 「辨實」
情理之向也.
「組織」 · 「棣通」
其人之世界論也.
吳鐵城
吳鐵城者，江西九江人也，本貫廣東香山. 生於光緒十四年三月九日，歿於民國四十二年十一月十九日. 鐵城性機警，勇於任事，能治軍，亦諳庶政. 及入國民黨，歷上海市長、廣東省政府主席、國民黨秘書長、行政院副院長兼外交部長等職.
瑟
瑟者，登歌所用之樂器也，大瑟謂之灑.
史
《爾雅》曰︰「庖犧氏作五十絃. 黃帝使素女鼓瑟，哀不自勝，乃破為二十五絃. 具二均聲. 」
然《史記補‧三皇本紀》則云︰「伏羲氏作二十五絃之瑟. 」，又︰「炎帝神農氏，作五絃之瑟. 」
構
長八尺一寸，廣一尺八寸，二十七絃.
禮圖舊云：「雅瑟長八尺一寸，廣一尺八寸，二十三絃. 其常用者十九絃，其餘四絃，謂之番. 番，贏也. 頌瑟長七尺二寸，廣尺八寸，二十五絃. 盡用之. 熊氏云：瑟兩頭有孔，其在底下者，名越. 」
《鄉飲酒禮》云：「二人皆左，何. 瑟後首挎越. 注云：越，瑟底孔也. 」
《燕禮》云：「小臣左何，瑟面鼓執越. 注云：越，瑟下孔也. 若用之祭祀，則練其絃，疏其越. 《樂記》云：清廟之瑟，朱絃而疏越. 」
鄭注云︰「朱絃，練朱絃則聲濁. 越，瑟底孔也. 蓋疏之使聲遲也. 以其不練，則體勁而聲清，練則絲熟而聲濁也. 疏，通也. 使兩頭孔相連而通也. 孔小則聲急，孔大則聲遲故也. 其大者，別名灑. 」
郭云︰「二十七絃，未見所出. 」
心
《齊俗訓》︰「瑟無絃，雖師文不能以成曲；徒絃，則不能悲. 故絃，悲之具也；而非所以為悲也. 若夫瞽師之放意相物，寫神愈舞，而形乎絃者，兄不能以喻弟，此不共之術也. 故叩宮而宮應，彈角而角動，此同音之相應也. 其於五音無所比，而二十五絃皆應，此不傳之道也. 」
書
其樂書，有宋陳暘所撰二百卷，姜夔《琴瑟考》；元熊朋來之瑟譜；明朱載堉所撰瑟譜十卷；及至清，亦有王鼎宜撰瑟譜.
琴
史
劉恕《外紀》曰：「伏羲氏斲桐為琴，繩絲為絃，絃二十有七，命之曰離徽，以通神明之貺，以合天人之和. 」
然《路史》則云：「神農氏制雅琴，度瑤瑟，以保合、太和，而閑民欲. 」
構
古之琴大者二十七絃，未詳長短，小者五絃，長三尺六寸六分，後文王、武王加二絃，故為七絃.
《廣雅》曰：「琴長三尺六寸六分，五絃. 」
《白虎通》曰：「琴者，禁也. 禁止於邪，以正人心也. 琴之大者，別名離也. 孫叔然云：音多變聲，流離也. 琴長三尺六寸六分，五絃者，此常用之琴也. 象三百六十六日，五絃象五行，大絃為君，小絃為臣. 文王、武王加二絃，以合君臣之恩也. 又五絃，第一絃為宮，其次商、角、徵、羽，文武二絃為少宮、少商. 」
又《琴操》曰：「廣六寸，象六合也. 又上曰池，言其平. 下曰濱，言其服. 前廣後狹，象尊卑. 上員下方，法天地也. 又徒鼓瑟謂之步. 」
心
《關尹子·三極篇》：「人之善琴者，有悲心，則聲悽悽然，有思心則聲遲遲然，有怨心則聲回回然，有慕心則聲奕奕然，所以悲思怨慕者，非手非竹非絲非桐，得之心符之手，得之手符之物，人有道者莫不中道. 」
《春秋繁露·同類相動篇》：「氣同則會，聲比則應，其驗皦然也. 試調琴瑟而錯之，鼓其宮，則他宮應之，鼓其商，則他商應之，五音比而自鳴，非有神，其數然也. 」
《先知篇》：「以往聖之法詔將來，譬猶膠柱而鼓瑟. 琴，清英昔者，神農造琴，以定神，齊淫嬖去邪，欲反其天真者也，舜彈五絃之琴，而天下治. 堯加二絃，以合君臣之恩也. 」
《琴銘》：「琴之在音，蕩滌邪心，雖有正性，其感亦深，存雅卻鄭，浮侈是禁，條暢和正，樂而不淫. 」
譜
初俱為文字譜，如《碣石調·幽蘭》一卷，後唐曹柔創減字譜，知名者，俱列於此.
曲
名世者眾，諸如廣陵散、高山流水、平沙落雁、梅花三弄、瀟湘水雲、陽春白雪、胡笳十八拍、酒狂、幽蘭.
它典
琴社：
美金
美金發行權屬美國財政部，美國國庫理之，而今其貨多由美國聯邦準備理事會予之；自西元一九二九年始，彫刻與印刷局製其鈔，而美國鑄幣廠造其幣也.
今美金者，其鈔有一百、五十、廿、十、五、二、一元之額七類，而貨幣有五十、廿五、十、五、一分之類，而往昔嘗有五百、一千、一萬元之額，一萬元之鈔者，不見諸眾矣，一美元可兌一百美分，舊亦有密爾，而一美元兌一千密爾也.
刊行
刊行，今謂出版，印刷以發行之謂.
辨名
昔以木版印刷，刻於文版，版材多梓|梓木，故又謂之上梓、付梓. 刊印之後，行諸世人，故又謂版行、刊行、鐫行.
冉閔
冉閔字永曾，小字棘奴，石季龍之養孫也. 父瞻，字弘武，本姓冉，名良，魏郡內黃人也. 其先漢黎陽騎都督，累世牙門. 勒破陳午，獲瞻，時年十二，命季龍子之. 驍猛多力，攻戰無前. 歷位左積射將軍、西華侯. 閔幼而果銳，季龍撫之如孫. 及長，身長八尺，善謀策，勇力絕人. 拜建節將軍，徙封修成侯，歷位北中郎將、遊擊將軍. 季龍之敗于昌黎，閔軍獨全，由此功名大顯. 及敗梁犢之後，威聲彌振，胡夏宿將莫不憚之.
晉永和六年，殺石鑒，其司徒申鐘、司空郎闓等四十八人上尊號于閔，閔固讓李農，農以死固請，於是僭即皇帝位於南郊，大赦，改元曰永興，國號大魏，復姓冉氏. 追尊其祖隆元皇帝，考瞻烈祖高皇帝，尊母王氏為皇太后，立妻董氏為皇后，子智為皇太子. 以李農為太宰、領太尉、錄尚書事，封齊王，農諸子皆封為縣公. 封其子胤、明、裕皆為王. 文武進位三等，封爵有差. 遣使者持節赦諸屯結，皆不從.
石祗聞鑒死，僭稱尊號于襄國，諸六夷據州郡擁兵者皆應之. 閔遣使臨江告晉曰：「胡逆亂中原，今已誅之. 若能共討者，可遣軍來也. 」朝廷不答. 閔誅李農及其三子，並尚書令王謨、侍中王衍、中常侍嚴震、趙升等. 晉盧江太守袁真攻其合肥，執南蠻校尉桑坦，遷其百姓而還.
石祗遣其相國石琨率眾十萬伐鄴，進據邯鄲. 祗鎮南劉國自繁陽會琨. 閔大敗琨于邯鄲，死者萬餘. 劉國還屯繁陽. 苻健自枋頭入關. 張賀度、段勤與劉國、靳豚會於昌城，將攻鄴. 閔遣尚書左僕射劉群為行臺都督，使其將王泰、崔通、周成等帥步騎十二萬次於黃城，閔躬統精卒八萬繼之，戰於蒼亭. 賀度等大敗，死者二萬八千，追斬勒豚于陰安鄉，盡俘其眾，振旅而歸. 戎卒三十餘萬，旌旗鐘鼓綿亙百餘里，雖石氏之盛無以過之. 閔至自蒼亭，行飲至之禮，清定九流，准才授任，儒學後門多蒙顯進，于時翕然，方之為魏晉之初.
姚襄、悅綰、石琨等三面攻之，祗沖其後，閔師大敗. 閔潛于襄國行宮，與十餘騎奔鄴. 降胡栗特康等執冉胤及左僕射劉琦等送於祗，盡殺之. 司空石璞、尚書令徐機、車騎胡睦、侍中李琳、中書監盧諶、少府王郁、尚書劉欽、劉休等諸將士死者十餘萬人，於是人物殲矣. 賊盜蜂起，司、冀大饑，人相食. 自季龍末年而閔盡散倉庫以樹私恩. 與羌胡相攻，無月不戰. 青、雍、幽、荊州徙戶及諸氐、羌、胡、蠻數百餘萬，各還本土，道路交錯，互相殺掠，且饑疫死亡，其能達者十有二三. 諸夏紛亂，無復農者. 閔悔之，誅法饒父子，支解之，贈韋謏大司徒.
石祗使劉顯帥眾七萬攻鄴. 時閔潛還，莫有知者，內外凶凶，皆謂閔已沒矣. 射聲校尉張艾勸閔親郊，以安眾心，閔從之，訛言乃止. 劉顯次於明光宮，去鄴二十三里，閔懼，召衛將軍王泰議之. 泰恚其謀之不從，辭以瘡甚. 閔親臨問之，固稱疾篤. 閔怒，還宮，顧謂左右曰：「巴奴，乃公豈假汝為命邪！要將先滅群胡，卻斬王泰. 」於是盡眾而戰，大敗顯軍，追奔及于陽平，斬首三萬餘級. 顯懼，密使請降，求殺祗為效，閔振旅而歸. 會有告王泰招集秦人，將奔關中，閔怒，誅泰，夷其三族. 劉顯果殺祗及其太宰趙鹿等十餘人，傳首於鄴，送質請命. 驃騎石甯奔于柏人. 閔命焚祗首於通衢.
閔徐州刺史劉啟以鄄城歸順. 劉顯復率眾伐鄴，閔擊敗之. 還，稱號于襄國. 閔徐州刺史周成、兗州刺史魏統、豫州牧冉遇、荊州刺史樂弘皆以城歸順. 平南高崇、征虜呂護執洛州刺史鄭系，以三河歸順. 慕容彪攻陷中山，殺閔甯北白同、幽州刺史劉准，降于慕容俊. 時有雲黃赤色，起東北，長百餘丈，一白鳥從雲間西南去，占者惡之.
劉顯率眾伐常山，太守蘇亥告難於閔. 閔留其大將軍蔣幹等輔其太子智守鄴，親率騎八千救之. 顯所署大司馬、清河王甯以棗強降于閔，收其餘眾，擊顯，敗之，追奔及于襄國. 顯大將曹伏駒開門為應，遂入襄國，誅顯及其公卿已下百餘人，焚襄國宮室，遷其百姓于鄴. 顯領軍范路率眾千餘，斬關奔於枋頭.
時慕容俊已克幽、薊，略地至於冀州. 閔帥騎距之，與慕容恪相遇于魏昌城. 閔大將軍董閏、車騎張溫言于閔曰：「鮮卑乘勝氣勁，不可當也，請避之以溢其氣，然後濟師以擊之，可以捷也. 」閔怒曰：「吾成師以出，將平幽州，斬慕容雋. 今遇恪而避之，人將侮我矣. 」乃與恪遇，十戰皆敗之. 恪乃以鐵鎖連馬，簡善射鮮卑勇而無剛者五千，方陣而前. 閔所乘赤馬曰硃龍，日行千里，左杖雙刃矛，右執鉤戟，順風擊之，斬鮮卑三百餘級. 俄而燕騎大至，圍之數周. 閔眾寡不敵，躍馬潰圍東走，行二十餘里，馬無故而死，為恪所擒，及董閏、張溫等送之於薊. 俊立閔而問之曰：「汝奴僕下才，何自妄稱天子？」閔曰：「天下大亂，爾曹夷狄，人面獸心，尚欲篡逆. 我一時英雄，何為不可作帝王邪！」俊怒，鞭之三百，送于龍城，告廆、皝廟.
俊送閔既至龍城，斬於遏陘山. 山左右七里草木悉枯，蝗蟲大起，五月不雨，至於十二月. 俊遣使者祀之，諡曰武悼天王，其日大雪. 是歲永和八年也.
分類:十六國列傳
漢趙幽王
漢趙幽王，名友，高帝子也，十一年立為淮陽王. 趙隱王死，惠帝元年遷王趙. 友以諸呂女為后，不愛，愛它姬. 諸呂女怒去，讒之于太后曰：「王曰：『呂氏安得王？太后百歲後，吾必擊之. 』」太后怒，以故召趙王. 趙王至，置邸不見，令衛國守之，不得食. 其群臣或竊饋之，輒捕論之. 趙王餓，乃歌曰：「諸呂用事兮，劉氏微；迫脅王侯兮，強授我妃. 我妃既妒兮，誣我以惡；讒女亂國兮，上曾不寤. 我無忠臣兮，何故棄國？自快中野兮，蒼天與直！于嗟不可悔兮，寧早自賊！為王餓死兮，誰者憐之？呂氏絕理兮，托天報仇！」遂幽死. 以民禮葬之長安. 徙梁王恢王趙.
高后崩，文帝即位，復立幽王子遂為趙王.
五官
五官之解有二︰
新竹市
新竹市，古竹塹城也，以風強故，得名「風城」. 居新竹平原. 東北臨新竹縣，南連苗栗縣，北界竹北，東接竹東，南抵寶山、竹南，西濱海峽. 口四十萬. 以杜鵑花為市花；分東、北、香山三區.
政區
新竹市轄三區.
沿革
大正九年，區域改革，新竹廳新竹區改「新竹州新竹郡新竹街」. 昭和五年，新竹郡新竹街行市制，置新竹市. 十六年，併香山庄及舊港庄、六家庄之一部.
民國三十四年，臺灣光復，置新竹市，屬臺灣省，初分九區，三十五年政區調整，合九區為七，曰東、西、南、北、香山，新置故竹東區竹東鎮為竹東區，寶山鎮為寶山區. 三十九年，政區調整，七區統合四區一鎮二鄉併入新竹縣. 四十年併東、西、南、北四區，置新竹市，屬新竹縣. 七十一年，併香山鄉；新竹市陞格，復屬臺灣省. 七十九年行區制，分東區、北區、香山區.
文教
新竹庠序，大學有五，高中職者十二，國中十二，國小三十一.
國立清華大學，民國四十五年復校於臺，處光復路，以理、工科學領域著稱.
國立交通大學，四十七年復校於臺，近新竹科學工業園區國立清華大學，名世以電子、資訊學.
中華大學，民國七十九年中華工學院立校，八十六年改中華大學.
元培醫事科技大學，民國五十三年元培醫事技術專科學校；復多所歷經，九十五年改為元培醫事科技大學.
國立新竹教育大學，昭和十五年創立臺灣總督府新竹師範學校，後歷改臺灣省立新竹師範學校、國立新竹師範學院，民國九十四年改國立新竹教育大學. 一〇五年，併入國立清華大學.
它典
*
漢孝順皇帝
漢孝順皇帝諱保，字守，孝安子也，元初二年生. 延光四年孝安崩，閻皇后不立帝子保，改以懿為皇帝，自為太后，封保為濟陰王. 自是閻氏聯宦者江京專擅國政. 懿二百日崩，宦官王康、孫程等十九人誅閻氏黨，復立保為皇帝. 時年十一，改元永建. 十九人皆侯.
順帝性恭順，國政為閹寺所掌. 後諸閹又聯外戚梁氏，擅政廿年，漢政日敗.
建康元年崩，葬憲陵. 太子炳嗣.
鴉片之役
清|大清道光二十年、夏，英國以其民在華通商遭困，且大清官民危其性命，令水師侵中國. 其事肇乎鴉片，故名鴉片之役. 英人亦稱第一次英中戰爭，以其二國首戰也.
通商舊恨
自康熙中，英人即在華營商. 然康、雍、乾三朝以降，皆以通商為施恩外國，且無益於農|本業，乃自閉關，僅開粵海關以應之. 英人來華，多購茶葉、絲綢，蓋其國人好之也. 時中國以銀為通貨，英人則用金幣. 故東來英商，必備白銀. 以金購銀，復以銀購華貨，而華人不好其物，縱茶錦利大，亦不償失. 及乾、嘉以下，英人數使華，求開海關不果. 故華英積怨，實以百年.
遼景宗
穆宗遇弑，遂即帝位. 帝任人不疑，信賞必罰. 竭國力助北漢禦宋. 在位十四年，崩，其子隆緒嗣位.
鴉片之役
通商舊恨
既以英貨無利，英商自印度購鴉片，以銷中國. 蓋鴉片可成癮，一日用之，難以割捨. 其利在華日大，禁之不絕，蓋贓官陰許之. 華人成癮者日多，鴉片之利愈增. 華貨得銀，不足以購，銀因日少，銀價升，民苦之. 而吸食鴉片者，既壞風俗，亦減農桑之害. 朝廷察之，有議弛禁者，有議嚴禁者，亦有議製鴉片以爭利者. 鴻臚寺卿黃爵滋奏曰：「上自官府縉紳，下至工商優隸以及婦女、僧尼、道士、隨在吸食. 故自道光三年至十一年，歲漏銀一千七八百萬両. 自十一年至十四年，歲漏銀至二千餘萬両. 自十四年至今，漸漏至三千萬両之多. 此外福建、浙江、山東、天津各海口，合之亦數千萬両. 以中國有用之財，填海外無窮之壑. 易此害人之物，漸成病國之懮，日復一日，年復一年，臣不知伊於胡底！」雖和議者少，終清宣宗納爵滋之言，道光十八年授湖廣總督林則徐欽差大臣，赴廣東禁煙.
禁煙新仇
十九年春，則徐抵粵. 兩廣總督鄧廷楨已嚴申禁令，捕拏煙犯，英商渣甸先避回國. 則徐知水師提督關天培忠勇可用，令整兵嚴備. 檄諭英國駐華商務總監義律查繳煙土，驅逐躉船，呈出煙土二萬餘箱，親蒞虎門驗收，銷於海濱，四十餘日始盡. 請定洋商夾帶鴉片罪名，依化外有犯之例，人即正法，貨物入官，責具甘結. 他國皆聽命，獨義律未從. 於是閱視沿海炮台，以虎門為第一門戶，橫檔山、武山為第二門戶，大小虎山為第三門戶. 海道至橫檔分為二支，右多暗沙，左經武山前，水深，洋船由之出入. 天培創議於此設木排鐵鍊二重，又增築虎門之河角炮台，英商船後至者不敢入. 義律請令赴澳門載貨，冀囤煙私販. 澳門總督邊度嚴斥拒之，遂潛泊尖沙嘴外洋.
會有英人毆斃華民林維喜，義律聞之，以錢納維喜家人，欲瞞其事. 則徐覺之，命新安知縣梁星源查明. 義律自以有領事裁判權，抗不交犯. 則徐以事關中外，倩人譯得《萬國公法》，知義律實無法權，復告以納人. 義律不理，逕自輕判，並船載犯五人歸國服刑. 則徐遂斷其糧，撤買辦、工人以困之. 又逐英人於海上.
同年，英王維多利亞及英國國會得悉遠東有事. 英王曰：「在華之事，致我國與其商務盡絕，此關係我國臣民利害，並及王室之威儀，孤極重之. 」義律在華，仍使郭士立請息事端於則徐，不允. 同日義律令襲中國水師，為所退. 秋，英國內閣以國人在華有難，以二百七十一票對二百六十二票，決議侵華，令備兵船於粵洋. 二十年，英國以義律從兄懿律為海軍統帥及全權代表. 夏，英師抵華，合兵船四十餘，並士卒四千.
穿鼻草約
初，則徐已備戰粵洋，英師來攻，退之. 轉北攻廈門，時廷楨為閩浙總督，再退英人. 唯東南各地，僅粵、閩有備. 後英師北陷浙江定海，陳兵天津大沽口之外. 宣宗大驚，命直隸總督琦善赴津撫夷. 琦善本主弛禁，則徐赴粵之先，嘗以利誘之，不果. 懿律遞照會，欲以自辯. 琦善告義律以南歸廣州，即免則徐. 懿律等以為事已成，從之. 後則徐果免，改以琦善為欽差大臣.
英人既還粵，懿律因病辭歸，義律復主事. 求以重開商埠、賠償煙價兵費、訂定稅則，並使英領事治英人. 宣宗聞之，僅予以重開商埠，以英人貪多，詔再逐. 義律早知不果，乃陷沙角、大角，逼琦善議和. 宣宗新詔同日，琦善私和於義律，定《穿鼻草約》，大清須割讓香港予英國，並以六百萬員償兵費煙價，開廣州為商埠. 琦善以割地大事，須先請示於宣宗，故未字約. 翌日義律擅稱約成，後五日，兵臨香港島，自為行政官. 琦善瞞香港之事，後為廣東巡撫怡良所彰，即日免職. 英國外務大臣巴麥尊亦以草約利少，香港島荒涼無物，遂免義律職，改以璞鼎查主事.
南京條約
道光廿一年，璞鼎查抵華. 其先，宣宗命奕山將兵二萬抗英，為義律所破，英師僅損九人. 璞氏抵，即令北侵，連陷廈門、定海、鎮海、寧波. 清復命奕經當之，再敗. 以冬將至，南歸廣州.
翌年夏，璞氏襲取吳淞、寶山、上海，皆捷. 及鎮江陷，全城遭焚，漕運塞，兵臨江寧府，且危及京師糧食，宣宗乃命耆英、伊里布為欽差大臣，議定和約.
初，四議約於靜海寺. 道光二十二年七月廿四日，即公元一八四二年八月廿九日，耆英登英旗艦汗華，簽定《南京條約》. 約定以香港為英王屬地；大清賠白銀二千一百萬員以償兵費、煙價、商欠，分期交足；開上海、寧波、廈門、廣州、福州通商，英國可以駐使；華英兩國文書不分上下.
後事
此後英方以條約不明，復定《五口通商附粘善後條款》，英人犯事交由英官收辦，遇有交涉由華、英官員共查，且如有新恩施及他國，英人得一體均沾. 定明英人得在五口議定界址內，租賃房屋，或租地自建以為居住，關稅則以雙方共定. 及《望廈》、《黃埔》兩約立，英人以一體均沾條，求其修約，終惹亞羅戰爭.
參見
分類:道光紀事
天生一對
《天生一對》，臺灣電視劇，三立電視臺作. 宥勝、陳庭妮、謝坤達、郭雪芙、洪小鈴、李至正主演.
分類:華人電視劇
共食
共食者，或宗族相同，或利益攸關，或志趣相趨，而共飲共食，用伸其情也.
扶搖 (電視劇)
《扶搖》，中華人民共和國電視劇也，二零一八年映於騰訊視頻、浙江衛視.
分類:中華人民共和國電視劇
公孫述
公孫述字子陽，扶風茂陵人也. 漢哀帝時，以父任為郎，後父仁為河南都尉，而述補清水長. 仁以述年少，遣門下掾隨之官，月餘，掾辭歸，白仁曰：『述非待教者也. 』後太守以其能，使兼攝五具，政事修理，奸盜不發，郡中謂有鬼神. 王莽天鳳中，為導江卒正，居臨邛，復有能名.
二年秋，更始遣柱功侯李寶、益州刺史張忠，將兵萬餘人徇蜀、漢. 述恃其地險眾附，有自立志，乃使其弟恢於綿竹擊寶、忠，大破走之. 由是威震益部. 功曹李熊說述曰：『方今四海波蕩，匹夫橫議. 將軍割據千里，地什湯、武，若奮威德以投天隙，霸王之業成矣. 宜改名號，以鎮百姓. 』述曰：『吾亦慮之，公言起我意. 』於是自立為蜀王，都成都.
蜀地肥饒，兵力精強，遠方士庶多往歸之，邛、笮君長皆來貢獻. 李熊復說述曰：『今山東饑饉，人庶相食；兵所屠滅，城邑丘墟. 蜀地沃野千里，土壤膏腴，果實所生，無谷而飽. 女工之業，覆衣天下. 名材竹幹，器構之饒，不可勝用，又有魚、鹽、銅、銀之利，浮水轉漕之便. 北據漢中，杜褒、斜之險；東守巴郡，拒扞關之口；地方數千里，戰士不下百萬. 見利則出兵而略地，無利則堅守而力農. 東下漢水以窺秦地，南順江流以震荊、楊. 所謂用天因地，成功之資. 今君王之聲，聞於天下，而名號未定，志士孤疑，宜即大位，使遠人有所依歸. 』述曰：『帝王有命，吾何足以當之？』熊曰：『天命無常，百姓與能. 能者當之，王何疑焉！』述夢有人語之曰：『八厶子系，十二為期. 』覺，謂其妻曰：『雖貴而祚短，若何？』妻對曰：『朝聞道，夕死尚可，況十二乎！』會有龍出其府殿中，夜有光耀，述以為符瑞，因刻其掌，文曰『公孫帝』. 建武元年四月，遂自立為天子，號成家. 色尚白. 建元曰龍興元年. 以李熊為大司徒，以其弟光為大司馬，恢為大司空. 改益州為司隸校尉，蜀郡為成都尹.
越巂任貴亦殺王莽大尹而據郡降. 述遂使將軍侯丹開白水關，北守南鄭；將軍任滿從閬中下江州，東據扞關. 於是盡有益州之地.
岑字叔牙，南陽人. 始起據漢中，又擁兵關西，所在破散，走至南陽，略有數縣. 戎，汝南人. 初起兵夷陵，轉寇郡縣，眾數萬人. 岑、戎並與秦豐合，豐俱以女妻之. 及豐敗，故二人皆降於述. 述以岑為大司馬，封汝寧王，戎翼江王. 六年，述遣戎與將軍任滿出江關，下監沮、夷陵間，招其故眾，因欲取荊州諸郡，竟不能克.
是時，述廢銅錢，置鐵官錢，百姓貨幣不行. 蜀中童謠言曰：『黃牛白腹，五銖當復. 』好事者竊言王莽稱『黃』，述自號『白』，五銖錢，漢貨也，言天下並還劉氏. 述亦好為符命鬼神瑞應之事，妄引讖記. 以為孔子作《春秋》，為赤制而斷十二公，明漢至平帝十二代，歷數盡也，一姓不得再受命. 又引《錄運法》曰：『廢昌帝，立公孫. 』《括地象》曰：『帝軒轅受命，公孫氏握. 』《援神契》曰：『西太守，乙卯金. 』謂西方太守而乙絕卯金也. 五德之運，黃承赤而白繼黃，金據西方為白德，而代王氏，得其正序. 又自言手文有奇，及得龍興之瑞. 數移書中國，冀以感動眾心. 帝患之，乃與述書曰：『圖讖言「公孫」，即宣帝也. 代漢者當塗高，君豈高之身邪？乃復以掌文為瑞，王莽何足效乎！君非吾賊臣亂子，倉卒時人皆欲為君事耳，何足數也. 君日月已逝，妻子弱小，當早為定計，可以無憂. 天下神器，不可力爭，宜留三思. 』署曰『公孫皇帝』. 述不答.
明年，隗囂稱臣於述. 述騎都尉平陵人荊邯見東方將平，兵且西向，說述曰：
『兵者，帝王之大器，古今所不能廢也. 昔秦失其守，豪桀並起，漢祖無前人之跡，立錐之地，起於行陣之中，躬自奮擊，兵破身困者數矣. 然軍敗復合，創愈復戰. 何則？前死而成功，逾於卻就於滅亡也. 隗囂遭遇運會，割有雍州，兵強士附，威加山東. 遇更始政亂，復失天下，眾庶引領，四方瓦解. 囂不及此時推危乘勝，以爭天命，而退欲為西伯之事，尊師章句，賓友處士，偃武自戈，卑辭事漢，喟然自以文王復出也. 令漢帝釋關隴之憂，專精東伐，四分天下而有其三；使西州豪傑咸居心於山東，發間使，招攜貳，則五分而有其四；若舉兵天水，必至沮潰，天水既定，則九分而有其八. 陛下以梁州之地，內奉萬乘，外給三軍，百姓愁困，不堪上命，將有王氏自潰之變. 臣之愚計，以為宜及天下之望未絕，豪傑尚可招誘，急以此時發國內精兵，令田戎據江陵，臨江南之會，倚巫山之固，築壘堅守，傳檄吳、楚，長沙以南必隨風而靡. 令延岑出漢中，定三輔，天水、隴西拱手自服. 如此，海內震搖，冀有大利. 』
述以問群臣. 博士吳柱曰：『昔武王伐商|殷，先觀兵孟津，八百諸侯不期同辭，然猶還師以待天命. 未聞無左右之助，而欲出師千里之外，以廣封疆者也. 邯曰：『今東帝無尺土之柄，驅烏合之眾，跨馬陷敵，所向輒平. 不亟乘時與之分功，而坐談武王之說，是效隗囂欲為西伯也. 』述然邯言，欲悉發北軍屯士及山東客兵，使延岑、田戎分出兩道，與漢中諸將合兵並勢. 蜀人及其弟光以為不宜空國千里之外，決成敗於一舉，固爭之，述乃上. 延岑、田戎亦數請兵立功，終疑不聽.
述性苛細，察於小事. 敢誅殺而不見大體，好改易郡縣官名. 然少為郎，習漢家制度，出入法駕，鸞旗旄騎，陳置陛戟，然後輦出房闥. 又立其兩子為王，食犍為、廣漢各數縣. 群臣多諫，以為成敗未可知，戎士暴露，而遽王皇子，示無大志，傷戰士心. 述不聽. 唯公孫氏得任事，由此大臣皆怨.
八年，帝使諸將攻隗囂，述遣李育將萬餘人救囂. 囂敗，並沒其軍，蜀地聞之恐動. 述懼，欲安眾心. 成都郭外有秦時舊倉，述改名白帝倉，自王莽以來常空. 述即詐使人言白帝倉出穀如山陵，百姓空市里往觀之. 述乃大會群臣，問曰：『白帝倉竟出穀乎？』皆對言『無』. 述曰：『訛言不可信，道隗王破者復如此矣. 』俄而囂將王元降，述以為將軍. 明年，使元與領軍環安拒河池，又遣田戎及大司徒任滿、南郡太守程汎將兵下江關，破威虜將軍馮駿等，拔巫及夷陵、夷道，因據荊門.
十二年，述弟恢及子婿史興並為大司馬吳漢、輔威將軍臧宮所破，戰死. 自是將帥恐懼，日夜離叛，述雖誅滅其家，猶不能禁. 帝必欲降之，乃下詔喻述曰：『往年詔書比下，開示恩信，勿以來歙、岑彭受害自疑. 今以時自詣，則家族完全；若迷惑不喻，委肉虎口，痛哉奈何！將帥疲倦，吏士思歸，不樂久相屯守，詔書手記，不可數得，朕不食言. 』述終無降意.
十一月，臧宮軍至咸門. 述視占書，云『虜死城下』，大喜，謂漢等當之. 乃自將數萬人攻漢，使延岑拒宮. 大戰，岑三合三勝. 自旦及日中，軍士不得食，並疲，漢因令壯士突之，述兵大亂，被刺洞胸，墮馬. 左右輿入城. 述以兵屬延岑，其夜死. 明旦，岑降吳漢. 乃夷述妻子，盡滅公孫氏，並族延岑. 遂放兵大掠，焚述宮室. 帝聞之怒，以譴漢. 又讓漢副將劉尚曰：『城降三日，吏人從服，孩兒老母，口以萬數，一旦放兵縱火，聞之可為酸鼻！尚宗室子孫，嘗更吏職，何忍行此？仰視天，俯視地，觀放麑啜羹，二者孰仁？良失斬將弔人之義也！』
陸玄
陸玄者，吳吳郡吳縣人，大司馬抗子也.
抗卒，玄及兄弟晏、機、景、雲，分領抗兵.
洪武
卒
洪武八年，國師劉基卒
天符印
天符印或曰天符三印，三國遺事朝鮮创世神話中，神權个象征. 神器三種，多鈕粗文鏡，八頭鈴，琵琶形銅劍. 今之神器，博物館所藏.
分類:朝鮮史
衙前圍村
衙前圍村，亦曰慶有餘村，昔香港古村也，在黃大仙區內. 方十分之四公頃，狀若長方，主門向東，上書「慶有餘」三字. 其中軸分明，民舍左右均布，而中軸之盡，即為天后宮. 諸舍咸方一分，蓋長十呎、闊二十呎也.
其史，遠不可考，蓋為吳、陳、李三氏先祖，隨宋帝昺南下，立此村. 越數百年，明鄭抗清，聖祖詔令遷界，殆亡. 至鄭氏降，復界而歸，遂復. 按村中天后宮「廟史」碑云︰「海盗猖獗，民因避亂，輾轉遷徙，迨至雍正二年，始得安居樂業，聚吳、陳、李三族姓氏建村，開井而居. 」其時之況，由是略知.
自雍正四年始，每越十年，必有太平清醮. 至二零一六年，凡三十屆. 初，合沙埔、大磡、隔坑、打鼓嶺、石鼓壟、衙前塱等六村，共辦，故名七約. 後六村俱逝，獨餘是村，遂漸衰矣.
立村數百年，飽歷風霜，漸見殘破. 近世，香港變革不斷，古物多去，此村亦難幸免. 今已為港府所收，以待重建，改為當世屋苑.
聶榮臻
榮臻少聰敏. 民國五年入江津中學習文. 其文雅緻典正，頗有可觀者. 諸生常抄錄傳誦之. 其性誠摯，每國中大事，必慷慨陳詞. 其師謂非池中物. 七年，巴黎和會，初議，以德在膠東之舊權與日本，國人聞之，以中國戰勝而見辱. 大學生聚於天安門，請拒扣談，更焚曹汝霖等宅院. 是為五四運動. 事卷華夏，榮臻間焉，軍吏待捕之，遂之法國留學. 越四年，入中國共產黨. 十二年，畢業於蘇聯紅軍學校中國班，復習業於黄埔軍校，授政治部秘書兼政治教官. 中山艦事發，榮臻以共黨免職，調中共廣東區委軍事部特派員. 十五年，共產黨起事於南昌，以張發奎部軍士二千餘應之，乃授命輔葉挺. 軍敗於潮汕，榮臻走香港，旋赴廣州. 十二月舉事於廣州，張發奎軍至，大勝之，乃從葉挺率眾走花縣. 十八年，轉輾赴上海，與陳賡、顧順章等佐周恩來為中央特科. 其間凡護衛機關，營救被捕，整肅內奸，莫不與焉. 越明年，進中央軍委秘書長. 四月，順章反，政府大索共黨於上海，乃之江西，累遷紅軍第一軍團政委. 二十三年，國軍百萬來攻，遂隨軍西撤，後謂之「 長征」. 榮臻從軍團長林彪突圍，破敵三匝. 軍至湘江中伏，其部力戰，書記博古等乃得度. 明年九月，軍次臘子口，克之. 既至哈達鋪，榮臻偶閱《山西日報》，乃至陝北有其黨，大喜，飛報中央，遂令赴陝北. 軍既至，從林彪度河東進山西，凡七旬又五，破敵數千.
二十六年，日軍尋釁盧溝橋，既寇華夏. 國共二次合作，榮臻除國民革命軍八路軍一二九師副師長，拜少將，從師長林彪設伏於平型關，殲寇精銳千餘. 此戰得勝，民心為之一振. 冬，遷晉察冀軍區司令員兼政委，以部三千進五台山，征募豪勇，廣略土地，以為根據. 越二年，有荷槍十萬，地方千里. 二十八年，寇分十二路進犯，榮臻避實擊虛，破敵第二混成旅團於雁宿崖. 其部楊成武又破敵酋阿部規秀於黃土嶺. 阿部素稱「 名將之花」. 一朝身死兵敗，華北震動.
三十五年七月，榮臻以本部及晉綏軍區賀龍部十萬進略大同，兵抵應縣不克. 八月，進圍大同. 國軍冀帥傅作義急遣精銳第三十五軍攻集寧. 榮臻數戰不利，命諸軍後撤. 作義陰知其後方空虛，以精騎疾趨張家口，一鼓而下. 此役既敗，損兵數万，多年積蓄皆沒. 及入冬，士卒凍餓飢餒，傷亡無算. 越明年，以兵下井陉，克敵三萬. 後遷第四野戰軍政委，從林彪征戰東北，其華北舊部，悉由其將楊成武，楊得志等分統.
國朝立，拜元帥，一九五四年，除中央軍委副主席，後除國務院副總理，主「兩彈一星」之工. 既至文革，坐朋黨事，罷官. 一九七七年起復，仍授原職.
湖州市
湖州者，浙江省轄市. 處浙北，濱太湖，故曰湖州. 北與蘇州、無錫隔湖相望；南接杭州，西接宣城，東接嘉興，去上海百四十里.
沿革
唐武德四年，平李子通，於烏程縣置湖州，領烏程一縣. 六年，沒於輔公祏. 七年，平輔公祏，復置湖州，領烏程、武康、長城三縣. 天寶元年，改湖州為吳興郡. 乾元元年，復改吳興郡為湖州，治烏程縣，轄境不改.
梁開平元年，割武康縣屬杭州. 宋太平興國四年，武康縣復屬湖州. 寶慶二年，改湖州為安吉州.
明洪武二年，降長興州為縣. 成化二十三年，析安吉縣九鄉地置孝豐縣. 正德元年，升安吉為州. 二年，孝豐縣改屬安吉州.
清乾隆三十八年，降安吉州為安吉縣. 孝豐縣復屬湖州府. 嘉慶二十五年，湖州府轄縣七：曰烏程、曰歸安、曰長興、曰德清、曰武康、曰安吉、曰孝豐.
民國元年，廢湖州府，合烏程、歸安二地為吳興縣. 旋置浙江省第一區行政督察區，治湖州城.
迨中共肇極，並湖州、嘉興二地，置嘉興地區. 一九八三年，湖、嘉分治，復置湖州市. 轄縣三：曰德清、曰長興、曰安吉；區二：曰吳興、曰南潯.
名勝
境西有天目山，重崗錯嶺，群山逶迤，為浙西之最. 又德清有莫干山，亦天目一脈，傳乃干將莫邪鑄劍地，故得名. 其峰多雨霧，雲吞其巒，飄渺絕倫，有「江南第一山」之譽.
而東、西苕溪穿境而過，匯於杭長橋.
它典
分類:浙江省區劃
徐用儀
二十六年，拳禍起. 先是上以行新政為中外所推，而儲嗣久虛. 載漪既用事，陰謀廢立，慮外人為梗，聞拳民有神勇，仇西教，欲倚以集事，召入京，遂縱恣不可制. 用儀請嚴禁遏，不聽. 俄戕德使克林德，用儀駭曰：「禍始此矣！」言於慶親王奕劻，厚歛之. 各國兵艦至津沽，詔廷臣集議和戰. 用儀、景澄、昶及尚書立山、內閣學士聯元並言：「奸民不可縱，外为不可啟. 」而載漪等主戰甚力，在廷大臣率依違不決. 用儀以太后命詣使館議緩兵，當事者益目為奸邪.
景澄、昶先被害，用儀知不免，意氣自如. 七月既望，遽發拳匪捕之於家，擁至莊王邸. 用儀不置辯，第曰：「天降奇禍，死固分耳！」遂與立山、聯元同棄市. 越三日，聯軍入京，而兩宮西狩. 十二月，詔湔雪，復故官. 宣統元年，追諡忠愍. 浙人祠之西湖，與景澄、昶並稱「三忠」.
楚莊王
楚莊王，羋姓，名侶，穆王之子也. 即位三年，不出號令，日夜爲樂，令國中曰：「有敢諫者死無赦！」伍舉入諫. 莊王左抱鄭姬，右抱越女，坐鐘鼓之閒. 伍舉曰：「願有進隱. 」曰：「有鳥在於阜，三年不蜚不鳴，是何鳥也？」莊王曰：「三年不蜚，蜚將沖天；三年不鳴，鳴將驚人. 舉退矣，吾知之矣. 」居數月，淫益甚. 大夫蘇從乃入諫. 王曰：「若不聞令乎？」對曰：「殺身以明君，臣之願也. 」於是乃罷淫樂，聽政，所誅者數百人，所進者數百人，任伍舉、蘇從以政，國人大説. 是歳滅庸. 六年，伐宋，獲五百乘.
八年，伐陸渾戎，遂至洛，觀兵於周郊. 周定王使王孫滿勞楚王. 楚王問鼎小大輕重，對曰：「在德不在鼎. 」莊王曰：「子無阻九鼎！楚國折鉤之喙，足以爲九鼎. 」王孫滿曰：「嗚呼！君王其忘之乎？昔虞夏之盛，遠方皆至，貢金九牧，鑄鼎象物，百物而爲之備，使民知神姦. 桀有亂德，鼎遷於殷，載祀六百. 殷紂暴虐，鼎遷於周. 德之休明，雖小必重；其姦回昏亂，雖大必輕. 昔成王定鼎于郟鄏，卜世三十，卜年七百，天所命也. 周德雖衰，天命未改. 鼎之輕重，未可問也. 」楚王乃歸.
九年，相若敖氏. 人或讒之王，恐誅，反攻王，王撃滅若敖氏之族. 十三年，滅舒.
十六年，伐陳，殺夏徴舒. 徴舒弒其君，故誅之也. 已破陳，卽縣之. 群臣皆賀，申叔時使齊來，不賀. 王問，對曰：「鄙語曰，牽牛徑人田，田主取其牛. 徑者則不直矣，取之牛不亦甚乎？且王以陳之亂而率諸侯伐之，以義伐之而貪其縣，亦何以復令於天下！」莊王乃復國陳後.
十七年春，楚莊王圍鄭，三月克之. 入自皇門，鄭伯肉袒牽羊以逆，曰：「孤不天，不能事君，君用懷怒，以及敝邑，孤之罪也. 敢不惟命是聽！賓之南海，若以臣妾賜諸侯，亦惟命是聽. 若君不忘厲、宣、桓、武，不絶其社稷，使改事君，孤之願也，非所敢望也. 敢布腹心. 」楚群臣曰：「王勿許. 」莊王曰：「其君能下人，必能信用其民，庸可絶乎！」莊王自手旗，左右麾軍，引兵去三十里而舍，遂許之平. 潘尪入盟，子良出質. 夏六月，晉救鄭，與楚戰，大敗晉師河上，遂至衡雍而歸.
二十年，圍宋，以殺楚使也. 圍宋五月，城中食盡，易子而食，析骨而炊. 宋華元出告以情. 莊王曰：「君子哉！」遂罷兵去. 二十三年，莊王卒，子共王審立.
分類:周列傳
越南
越南，古曰安南，介在粵東西及滇南之間，粵東滇南由海道入，而粵西由陸道入，蓋據東洋半島之東，北鄰中國，西接寮國、柬埔寨，東臨大海. 古書漢文、喃字；而今越文，則體拉丁字也.
史
秦定百越而得其地，由是內屬中國千年. 至丁部領反，建丁朝，方始立國. 歷黎李而及陳朝，三敗蒙古，得保國祚. 明代元興，明太祖立皇明祖訓曰安南為不征之國，然成祖嘗亡其國，軍其地，後民病明吏，起義不斷，終復國，後黎朝立. 併占婆，威震半島，然內亂頻仍，莫黎相爭，迨莫氏中微，黎氏復興，復又阮鄭互鬥，民不聊生. 西山三兄弟乘機而起，滅阮鄭而一全國. 後阮仗法人，破西山，復興其邦，然終為法人所併，歷八十餘年. 及至二戰終，法人力竭，其民趁機立越南國，法與之戰，大勝，日內瓦會議後國分南北，曰越南民主共和國，曰越南共和國，然美人繼而軍其土，其民非之，劇戰數百，終敗其師，立越南社會主義共和國. 然野心漸起，思潮欲及於四方，先侵柬埔寨，復北中國，卒為中共所敗. 今其國主力生民，兵革不再，小康之世始臨.
政區
中央直屬城庯五，曰河內城庯、胡志明城庯、沱㶞城庯、海防城庯、芹苴城庯. 省，西北部則奠邊省、萊州省、山羅省、和平省、老街省、安沛省，東北部則北江省、北𣴓省、高平省、河楊省、諒山省、富壽省、廣寧省、太原省、宣光省，紅瀧平垌則北寧省、河南省、海陽省、興安省、南定省、寧平省、太平省、永福省，北中部則清化省、乂安省、河靜省、廣平省、廣治省、承天化省，南中部則廣南省、廣義省、平定省、富安省、慶和省、寧順省、平順省，西原則得勒省、得農省、嘉萊省、崑嵩省、林同省，東南部則同狔省、平陽省、平福省、婆地-淎艚省、西寧省，九龍瀧平垌則安江省、墥塔省、隆安省、前江省、永隆省、𤅶椥省、茶榮省、朔庄省、後江省、北遼省、哥毛省、堅江省.
麥地那
麥地那（مَـديـنـة）. 古稱默地那. 故漢志副府治，回教第二聖城也，屬沙特國，去中原數千里.
非穆斯林禁足於麥加及麥地那.
遼聖宗
遼聖宗諱文殊奴，汉名隆緒，遼景宗长子.
聖宗即帝位時年幼，母太后蕭綽臨朝聽政. 統和中伐宋，與宋真宗盟于澶州，定和議. 後東征高麗. 帝勤於內政，舉才行，國治兵強. 在位四十九年，崩，其子宗真嗣位.
天皇
天皇者，可為：
三維印製
縮圖|三維印製 三維印製，鑄物之術也. 以金、木、塑料等爲墨，假機器之力，層層疊之，以成諸物.
今人或以此鑄銃. 縮圖|所印之銃
據
分類:技術
東
東，日出向也. 古以杳謂日將出，杲謂日已出，東謂日初出. 故借為方向名. 又日始月盛，皆出東方.
柳生宗矩
柳生宗矩 者，日本大和國人，劍豪柳生宗嚴之子也. 生於元龜二年，歿於正保三年三月廿六日. 宗矩少習劍藝，及長，從德川家康征於關原，頗斬獲. 宗矩以功授劍術指南役，家康子秀忠甚倚之，遂與政事. 宗矩為人機敏，曉兵法，亦多智略. 既封柳生藩主，並授幕府大目付，掌督察諸藩之柄.
分類:江戶列傳
島國
島國者，立國於島也. 地不連大陸，如日本、中華民國、英國者.
陸延
陸延者，吳吳郡吳縣人，上大將軍遜子也. 早夭. 遜卒，弟抗嗣爵.
周封建制
武王伐紂，代為天子. 乃立封建，一新華夏，使天下有所宗. 昔者諸夏零散，雖奉天子，而不臣者有之. 今以封建諸侯，輔以宗法禮樂，使上下有分，天下平定，幾四百年矣.
初，武王戰於牧野，商紂不敵，自焚於鹿臺. 乃西退，封商王子祿父於殷，以示不絕. 懼其西向，乃封霍、管、蔡，以為三監，間周殷之間，以為藩籬. 又封功臣親族，多在河南.
後二年，武王崩，成王立. 王幼，武王弟周公旦為輔. 三監皆武王弟，嫉之，聯殷興亂. 周公自將，三年重定天下. 以東地難制，營東都於洛邑，以殷頑民實之. 以紂之庶兄微子啟封湯之故居商丘，仍示不絕. 以武王弟康叔封殷，稱衛，奪商人之國. 河南之封，多有東遷者，以鎮東方. 加封姬姓之國，使天下為姬姓之天下，以固周室. 封七十一，姬姓五十三. 自是久安，訖於幽、平.
後事
後楚項起兵，重行封建. 漢興亦有封建者，皆一時之亂，或名國實郡. 後世有封建者莫不亂，清滅三藩始，封建無復行矣.
高山流水
高山流水，琴曲也.
史
《神奇秘譜》云：「臞仙曰：山、流水二曲，本只一曲. 初志在乎高山，言仁者樂山之意. 後志在乎流水，言智者樂水之意. 至唐分為兩曲，不分叚數. 至宋分髙山為四叚，流水為八叚. 」
《琴史》曰：「列子云：伯牙善鼓琴，鍾子期善聽. 伯牙志在髙山，鍾子期曰：『巍巍乎若泰山！』伯牙志在流水，鍾子期曰：『洋洋乎若冮海！』伯牙所念子期心眀. 伯牙曰善哉. 子之心而與吾心同. 子期既死，伯牙絕絃，終身不復鼓也. 故有髙山流水之曲. 」
據
分類:琴曲
陸機
陸機字士衡，吳吳郡吳縣人，大司馬抗子也. 身長七尺，其聲如鐘. 少有異才，文章冠世，伏膺儒術，非禮不動. 天才秀逸，辭藻宏麗. 然好遊權門，與賈謐親善，以進趣獲譏.
抗卒，機及兄弟晏、玄、景、雲，分領抗兵，為牙門將.
年二十，吳滅，機遂還舊里，閉門勤學十年.
機以孫氏在吳，而祖父世為將相，乃論權所以得，皓所以亡，作《辯亡論》二篇.
機又以聖王經國，義在封建，因采其遠指，著《五等論》.
晉太康十年，機與弟雲上洛，具吳音，時人譏之. 後詣名宿太常張華，華重之，一時聲名大燥，有二陸入洛，三張減價之說.
八王之亂起，機思成都王穎必能康隆晉室，遂委身仕之. 穎以機參大將軍事，表為平原內史. 故世號陸平原.
太安初，穎與河間王顒起兵討長沙王乂，假後將軍、河北大都督，督北中郎將王粹、冠軍牽秀等諸軍二十餘萬人. 機以三世為將，道家所忌，又粹、秀等皆有怨心，固辭都督. 穎不許，遂行. 穎謂機曰：「若功成事定，當爵為郡公，位以台司，將軍勉之矣！」機曰：「昔齊桓任夷吾以建九合之功，燕惠疑樂毅以失垂成之業，今日之事，在公不在機也. 」
機始臨戎，而牙旗折，意甚惡之. 列軍自朝歌至於河橋，鼓聲聞數百里，漢、魏以來，出師之盛，未嘗有也. 乂奉天子與機戰於鹿苑，機軍大敗，死者如積.
初，宦人孟玖弟超並為穎所寵. 未戰，超領萬人縱兵大掠，機止之. 機司馬孫拯勸機殺之，機未納. 超言於眾曰：「陸機將反. 」又還書與玖言機有異志. 及戰，超不受機節度，輕兵獨進而亡. 玖疑機殺之，遂譖機於穎，言其有異志. 將軍王闡、郝昌、公師籓等皆玖所用，與牽秀等共證之. 穎大怒，使秀密收機. 其夕，機夢黑幰繞車，手決不開，天明而秀兵至. 機釋戎服，著白帢，與秀相見，神色自若，謂秀曰：「自吳朝傾覆，吾兄弟宗族蒙國重恩，入侍帷幄，出剖符竹. 成都命吾以重任，辭不獲已. 今日受誅，豈非命也！」因與穎箋，詞甚淒惻. 既而歎曰：「華亭鶴唳，豈可復聞乎！」遂遇害於軍中，時年四十三. 二子蔚、夏亦同被害. 機既死，士卒痛之，莫不流涕. 是日昏霧晝合，大風折木，平地尺雪，議者以為陸氏之冤.
大將軍參軍孫惠與淮南內史朱誕書曰：「不意三陸相攜暗朝，一旦湮滅，道業淪喪，痛酷之深，荼毒難言. 國喪俊望，悲豈一人！」其為州里所痛悼如此. 後東海王越討穎，移檄天下，亦以機、雲兄弟枉害罪狀穎云.
機向譽太康之英. 詩傳世百又四，多樂府擬古之詩，《猛虎行》、《君子行》、《長安有狹邪行》、《赴洛道中作》為佳. 《文心雕龍》曰：「陸機才欲窺深，辭務索廣，故思能入巧，而不制繁. 」賦傳廿七，《辨亡論》之外，《弔魏武帝文》亦佳. 其文也音律諧美，用典偶句，皆開駢體之先. 明張溥贊曰：「北海以後，一人而已. 」其《文賦》有曰「詩緣情」，謂詩言志者自已.
機於史學，有《晉紀》四卷、《洛陽記》一卷、未成之《吳書》一卷.
宋徐民臆得其遺文十卷，與陸雲集合輯為《晉二俊文集》. 張溥《漢魏六朝百三家集》中輯有《陸平原集》.
天子
天子者王也，受天命以御百姓. 天子德衰，可以變之，曰革命.
秦始皇帝六合天下，以為功超三皇五帝，故各取一字為天子尊號，曰皇帝. 始皇帝用和氏璧琢玉璽，刻八字曰「受命於天，既壽永昌」，即行天子政者乃受天命也.
始黃帝之時，敗蚩尤，合炎帝部，奉為天下共主，乃天子號之濫觴. 古華夏以天為神，以王者為天子，受命於上蒼以理天下萬民之事. 上古天子者，選賢與能，雖下有奉天子子為新共主之意，為王者多親選賢者與之，故有上古堯舜禹禪讓天下之事.
至夏后氏，本欲禪讓賢人，唯賢多蚤夭，禹子啟遂為王，天子世襲亦自此起. 夏初世雖有寒促、有窮之奪國，然終有德夏后復政. 多傳至桀，其失道，自比太陽，國人皆曰寧與日同亡，不願其王之. 終有商湯之革命，為有天命失道，賢能強革之始. 商有天下傳至紂，復失道，周武王革之.
至此天子乃為天下之共主，王者非天下之長. 自武王克商，以封建廣收天下，天子為四方之君長，天下始為王臣. 後諸侯僭越相王，卒秦滅周而合六國，天下為郡，建天子尊號為皇帝. 自稱朕，臣下稱之陛下. 所言曰諭，所命曰詔. 自此起即以皇帝為天子，至於清亡.
歷代天子
自黃帝為天子至今，幾五千歲. 故製四表，以明王統也.
自王莽以下，天子有失德致亂者，每有一方之雄，僭號為帝. 或有四夷初習華化，亦以天子為號，列如下.
遼興宗
遼興宗諱只骨，漢名宗真，字夷不堇，遼聖宗長子.
聖宗即帝位，母太后蕭耨斤聽政. 居三年，帝出太后於慶陵，親政. 遣使如宋議增歲幣，時遼屬國六十，幅員萬里，政治內修. 在位二十四年，崩，其子洪基嗣位.
漢孝沖皇帝
漢孝沖皇帝諱炳，字明，孝順子也，母虞貴人. 漢安二年生，翌年立為太子. 同年孝順崩，八月庚午太子炳襲號為皇帝，以梁皇后為皇太后. 以趙峻為太傅、李固為太尉.
馬如龍
馬如龍者，其人有三.
霍去病
漢冠軍景桓侯霍去病，武帝衛皇后姊子也. 其父霍仲孺先與少皃通，生去病. 及后日尊，少皃更為詹事陳掌妻. 去病以皇后姊子，年十八為侍中. 善騎射，再從大將軍衛青. 大將軍受詔，予壯士，為剽姚校尉，與輕勇騎八百直棄大軍數百里赴利，斬首捕虜二千二十八級，得相國、當戶，斬單于大父行籍若侯產，捕季父羅姑比，封去病為冠軍侯，食二千五百戶.
去病侯三歲，元狩二年春為驃騎將軍，將萬騎出隴西，率戎士逾烏盭，討脩濮，涉狐奴，歷五王國，輜重人衆攝讋者弗取，幾獲單于子. 轉戰六日，過焉支山千有餘里，合短兵，鏖臯蘭下，殺折蘭王，斬盧侯王，銳悍者誅，全甲獲醜，執渾邪王子及相國、都尉，捷首虜八千九百六十級，收休屠王祭天金人，師率減什七，益封去病二千二百戶.
是歲夏，去病出北地，遂深入，合騎侯失道，不相得. 去病至祁連山，捕首虜甚多. 獲五王，王母、單于閼氏、王子五十九人，相國、將軍、當戶、都尉六十三人，益封去病五千四百戶.
元狩四年春，武帝令大將軍青、驃騎將軍去病各五萬騎，步兵轉者踵軍數十萬，而敢力戰深入之士皆屬去病. 去病出代郡，破左賢王師，斬捕功皆多於衛青. 以五千八百戶益封.
元狩六年薨，年廿四. 武帝悼之，發屬國玄甲，軍陳自長安至茂陵，為塚象祁連山. 子哀侯嬗嗣，漢武帝愛之，幸其壯而將之. 為奉車都尉，從封泰山而薨. 無子，絕. 弟光.
大化革新
大化革新者，唐初日本之變革也. 時日本蘇我氏得勢，天皇大權旁落，不可復收，朝廷不服者眾. 西元六四五年，中大兄皇子合大臣中臣鐮足反正，遣使刺殺蘇我入鹿，逼其父蝦夷自裁，天皇遂親政矣. 俄而孝德天皇繼立，改元大化，都難波京. 復法唐制，興革除弊，尊君卑臣，自是大權歸一，天下尊王；民豐民阜，國庫充盈；兵役規制，天下少變，平和三百餘载.
愛心小手
愛心小手，長柄，掌狀. 父母師長者振之，抵擊頑童，爲夏楚之教，用懲戒後輩.
或者乃以娛樂. 譬《小氣大財神》之〈激爆骰子樂〉懲於揮掌、足底、臀等處. 又《全民大悶鍋》之〈哈佛沒教的字〉，呂校長以之擊頑徒.
[[Category:器]]
澳大拉西亞
是詞出於一書，法蘭西學士布羅塞於一七五六年所撰 ，取自拉丁文，意為「亞細亞之南」. 別之波利尼西亞及密克羅尼西亞.
攷
分類:大洋洲
句踐
句踐，其先禹之苗裔，而夏后帝少康之庶子也. 封於會稽，以奉守禹之祀. 文身斷髮，披草萊而邑焉. 後二十餘世，至於允常. 允常之時，與吳|呉王闔閭戰而相怨伐. 允常卒，子句踐立，是爲越王.
三年，句踐聞呉王夫差日夜勒兵，且以報越，越欲先呉未發往伐之. 范蠡諫曰：「不可. 臣聞兵者凶器也，戰者逆德也，爭者事之末也. 陰謀逆德，好用凶器，試身於所末，上帝禁之，行者不利. 」越王曰：「吾已決之矣. 」遂興師. 呉王聞之，悉發精兵撃越，敗之夫椒. 越王乃以餘兵五千人保棲於會稽. 呉王追而圍之.
句踐之困會稽也，喟然嘆曰：「吾終於此乎？」種曰：「湯系夏臺，文王囚羑里，晉重耳奔翟，齊小白奔莒，其卒王霸. 由是觀之，何遽不爲福乎？」
呉旣赦越，越王句踐反國，乃苦身焦思，置膽於坐，坐臥卽仰膽，飲食亦嘗膽也. 曰：「女忘會稽之恥邪？」身自耕作，夫人自織，食不加肉，衣不重采，折節下賢人，厚遇賓客，振貧弔死，與百姓同其勞. 欲使范蠡治國政，蠡對曰：「兵甲之事，種不如蠡；塡撫國家，親附百姓，蠡不如種. 」於是舉國政屬大夫文種，而使范蠡與大夫柘稽行成，爲質於呉. 二歳而呉歸蠡.
句踐自會稽歸七年，拊循其士民，欲用以報呉. 大夫逢同諫曰：「國新流亡，今乃復殷給，繕飾備利，呉必懼，懼則難必至. 且鷙鳥之撃也，必匿其形. 今夫呉兵加齊、晉，怨深於楚、越，名髙天下，實害周|周室，德少而功多，必淫自矜. 爲越計，莫若結齊，親楚，附晉，以厚呉. 呉之志廣，必輕戰. 是我連其權，三國伐之，越承其弊，可克也. 」句踐曰：「善. 」
居三年，句踐召范蠡曰：「呉已殺子胥，導諛者衆，可乎？」對曰：「未可. 」至明年春，呉王北會諸侯於黃池，呉國精兵從王，惟獨老弱與太子留守. 句踐復問范蠡，蠡曰「可矣」. 乃發習流二千人，教士四萬人，君子六千人，諸御千人，伐呉. 呉師敗，遂殺呉太子. 呉告急於王，王方會諸侯於黃池，懼天下聞之，乃祕之. 呉王已盟黃池，乃使人厚禮以請成越. 越自度亦未能滅呉，乃與呉平.
其後四年，越復伐呉. 呉士民罷弊，輕鋭盡死於齊、晉. 而越大破呉，因而留圍之三年，呉師敗，越遂復棲呉王於姑蘇之山. 呉王使公孫雄肉袒膝行而前，請成越王曰：「孤臣夫差敢布腹心，異日嘗得罪於會稽，夫差不敢逆命，得與君王成以歸. 今君王舉玉趾而誅孤臣，孤臣惟命是聽，意者亦欲如會稽之赦孤臣之罪乎？」句踐不忍，欲許之. 范蠡曰：「會稽之事，天以越賜呉，呉不取. 今天以呉賜越，越其可逆天乎？且夫君王蚤朝晏罷，非爲呉邪？謀之二十二年，一旦而棄之，可乎？且夫天與弗取，反受其咎. 『伐柯者其則不遠』，君忘會稽之蚯？」句踐曰：「吾欲聽子言，吾不忍其使者. 」范蠡乃鼓進兵，曰：「王已屬政於執事，使者去，不者且得罪. 」呉使者泣而去. 句踐憐之，乃使人謂呉王曰：「吾置王甬東，君百家. 」呉王謝曰：「吾老矣，不能事君王！」遂自殺. 乃蔽其面，曰：「吾無面以見子胥也！」越王乃葬呉王而誅太宰嚭.
句踐已平呉，乃以兵北渡淮，與齊、晉諸侯會於徐州，致貢於周. 周元王使人賜句踐胙，命爲伯. 句踐已去，渡淮南，以淮上地與楚，歸呉所侵宋地於宋，與魯泗東方百里. 當是時，越兵橫行於江、淮東，諸侯畢賀，號稱霸王.
句踐卒，子王鼫與立.
分類:周列傳
賣油翁
賣油翁，寓言也，宋歐陽修著，意為熟能生巧.
典故
陳康肅公堯咨善射，當世無雙，公亦以此自矜. 嘗射於家圃，有賣油翁釋擔而立，睨之，久而不去. 見其發矢十中八九，但微頷之.
康肅問曰：「汝亦知射乎？吾射不亦精乎？」翁曰：「無他，但手熟爾. 」康肅忿然曰：「爾安敢輕吾射！」翁曰：「以我酌油知之. 」乃取一葫蘆置於地，以錢覆其口，徐以杓酌油瀝之，自錢孔入，而錢不濕. 因曰：「我亦無他，惟手熟爾. 」康肅笑而遣之.
二二八事件
民國卅六年二月廿七日，緝私於，傷菸販，致群情激憤. 警欲撤，遂施銃誤殺一人，而奔派出所. 民焚其車，圍警局，欲使以凶手付之，然未果.
翌日，民衆遊街，至，殺警二人，傷四人. 復至，然不得入. 未初一刻許，有民自火車站，向而行. 衞兵見狀，乃以機關銃擊之，傷亡者衆. 正一刻許，衆聚，又佔，號召起義. 民亂遂起.
三月一日，市參議會組. 行政長官初從之，實則向中央請兵. 氏遂遣國軍廿一師以平亂. 由是臺人死傷無數.
據
分類:民國臺灣紀事
南港區
南港區，臺北市極東之區也. 境內多山，北接內湖，東鄰汐止，西為信義，南連文山.
昔屬臺北縣，民國五十六年為臺北市升格直轄市，始併入.
漢孝質皇帝
漢孝質皇帝諱纘，字繼，肅宗子千乘貞王曾孫也. 祖樂安夷王，父勃海孝王，母陳夫人，永和三年生. 永憙元年正月孝沖崩，梁冀等召纘入都，封建平侯，同日嗣位.
孝質間梁氏未亡，窮極滿盛，威行內外，百僚側目，莫敢違命. 揚、徐數有亂事，鮮卑復南侵，漢道將傾. 而帝雖少，聰慧明理. 嘗斥冀於朝曰：「此跋扈將軍也！」
本初元年閏月甲申冀潛行鴆弑，帝崩於玉堂前殿，葬靜陵. 《後漢書》曰：「質弒以聰. 」
後冀立蠡吾侯志為皇帝. 至延熹二年梁氏方誅.
腦
腦，人體器官也，元神之所在，魂魄之所歸. 制中樞神經以令物行，實死生之本耳. 處頭而護以骨，並近五官. 人腦質若豆腐，充斥顱腔，其表多溝壑，曰大腦皮層. 蓋繁雜尤甚，神經元凡千億，且每元各繫萬元耳.
分類:官理
丁亥中國雪災
丁亥中國雪災，於二〇〇八年十二月初三，中華南方諸省始雪，數日不止，五十年未見，乃致災焉. 浙江、江蘇、安徽、江西、河南、湖北、湖南、廣東、廣西、重慶、四川、貴州、雲南、陝西、甘肅、青海、寧夏、新疆諸省雪大而久不去，致災致禍，傷人百又廿九，毀宅二百餘萬，而失銀愈千五百億也. 湖南、湖北、貴州、廣西、江西、安徽六省尤甚. 雪所及處，道路阻塞，商旅不行，水電皆阻.
究其因也，乃拉尼娜興而大氣環流異也.
災情
當是時，年之將至，外鄉人悉欲歸. 初，湘、皖、鄂、黔四省雪焉，數日不息，乃積盈尺. 迨廿一日，舉國八一見雪矣.
傷亡
十二月十九日，長沙有工人羅海文、羅長明、周景華欲去電塔之雪，不圖塔崩，皆殁. 時人頌曰烈士.
廿二日，黔有車禍，亡廿五，傷十四.
廿五日，廣州火車站擁擠已數日，竟至傷亡.
斷電
蓋中國之電皆由煤生，雪積路塞，煤炭之往來遂困. 至若輸電之塔多崩，南方諸地遂多無電焉.
氹仔
氹仔，古稱潭仔，別稱龍環，澳門四域之一. 原為離島，乃連于填海而成之路氹城. 今屬嘉模堂區之領.
分類:澳門
泰西格致史
泰西格致之學，肇乎古希臘，迄今二千年有奇. 千年以還，所進甚矣，間或頓焉，無礙其精. 若夫中華之格致學，雖亦源遠，流則不長. 先秦墨子，蓋為其源. 後世獨尊儒術，遂輕格致，視為奇技淫巧，偶有改進，而民不知其理，無以增益精良，往往只止於始.
格致史者，究物之輔也. 學者知之，因時制宜，知所取捨；乃至續求真理，而非墨守成規. 其屬凡百有三十，若天地之象、理、化、礦、植、醫、心、教、群等. 或曰博大精深，凡人莫能精焉，實誤. 蓋肇新事新物者，非必天才，惟多考據. 居禮夫人之得鐳，蓋出乎柏克勒爾之放射性論；勒未累及亞當斯之得海王星，抑始乎威廉爵士得天王星之事；哥倫布之得美洲，亦有地圓說為據；史蒂芬遜之創火車，乃按瓦特之蒸汽壓力論焉；故審格致之史，可明究物之法，可長尋道之心，其用莫大焉.
又，述格致史者，或以紀傳之法、或列編年之表、或分科而論；此三者悉難行於大典，故兹據李貝之《泰西格致史》，斷代紀事，取彼世格致之名家，言其生平學說，以聊達讀者矣.
上古
夫文明之興，首在埃及、兩河之地. 六千年前，始有城邦，漁農畜牧皆備. 然天地變幻莫測，為存苗裔，世代爭於自然，所歷累而成智，格致之學遂生. 方是時，天擇嚴甚，格致所究，多為實用，若天文、若農牧、若存屍、若羅盤、若幾何、若醫術，然所涉之理，則莫詳焉.
越三千年，希臘肇興，賢士輩出，盡得兩地之學，繼而窮之，哲學乃生. 若夫泰利斯、蘇格拉底、柏拉圖、亞里士多德、希波克拉底、亞基米德、歐幾里德諸士，論述繁多，所究遍及諸學，用世近二千年焉.
迨羅馬崛起，希臘入於其土，其學亦然. 蓋羅馬本無格致之學，遂盡用彼邦者，然其人重實用而輕理論，由是學論漸衰耳.
中古
夫學術之事，重乎承前啟後，一人之智，縱彊亦難成事，故中世之時，雖混戰不斷，格致殆亡，尚有志士苟存之. 斯時也，歐洲昏暗無光，百姓三餐不繼，惟修道之士，得食於朝廷，猶能閒習斯學，然其多雜神怪之事，而莫有深究其理焉.
又，是時阿拉伯方興，甚重學術，廣收中西之學. 其王立觀象臺，設譯事館，賞勵學者. 阿拉伯數字、天象球、六分儀、光之反折、透鏡之理、目之剖析等，咸始於斯. 至若練丹冶金之事，亦頗盛焉，由是得蒸溜、清濾、結晶、蒸升、蘇打諸事物，可謂當世化學之先也.
近世
迨中世畢，文藝復興，格致亦然. 先有哥白尼之地動說，復有伽利略之自由落體，牛頓之萬有引力論、微積分學等，言理新穎，大異乎古，格致之學，由是中興. 爾後二百年，高斯、歐拉、柏斯卡、斯密亞丹、康德、休蒙大辟等諸賢，柔合政、計、群、哲諸學於其中，格致之學遂豐，並啟迪於當世焉.
當代
及至百年之前，科技日昌，所知益多，諸學並興，咸稱格致. 若計學、若算學、若物理學、若化學、若生物學、若人類學、若心理學、若天文學、若醫學、若群學、若哲學、若政治學、若地理學、若語言學等，各有深究，髣若戰國百家爭鳴焉.
陸耽
陸耽者，吳吳郡吳縣人，大司馬抗子也.
吳滅，為平東祭酒，亦有清譽，與兄陸雲同為成都王司馬穎所害.
大將軍參軍孫惠與淮南內史硃誕書曰：「不意三陸相攜暗朝，一旦湮滅，道業淪喪，痛酷之深，荼毒難言. 國喪俊望，悲豈一人！」其為州裏所痛悼如此. 後東海王司馬越討司馬穎，移檄天下，亦以機、雲兄弟枉害罪狀穎雲.
陸蔚
陸蔚者，晉吳郡吳縣人，機子也.
八王之亂起，宦人孟玖讒之與成都王司馬穎，與父、弟夏同為穎所害與軍中.
國民教育憲章
國民教育憲章，於一九六八年十二月五日大韓民國總統朴正熙所宣布憲章也.
質子
質子，原子之部也. 百穰公斤之重，質子佔其千六百又七十三. 電荷為正，百垓庫侖，有其千六百又二. 屬費米子，自旋半正. 合有三夸克，兼屬重子. 觀其夸克，二上一下，膠子居中，強核力所合也.
質子、中子，皆核子也，束以核力，成原子核. 核內質子之數，定元素之屬、化學之性. 又，質子獨存，即氫離子.
沙特王表
本表列述歷代沙特阿拉伯國王.
本稱「陛下」，及一九八六年，改稱「兩聖地監督」，即麥加禁寺、麥地那先知寺之守護.
史
一九零二年，阿卜杜勒阿齊兹二世起兵，爭奪阿拉伯半島，以復利雅得埃米爾之位. 二十年間，先後臣服内志、漢志. 一九三二年，稱沙特阿拉伯國王. 奉回回教法為祖訓.
王統父死子繼，嘗為兄終弟及，今復其舊.
國王兼丞相職，王儲副之. 官員、總督，皆自宗室.
第二尼西亞會議
第二尼西亞會議者，基督宗教所辦大公會議. 七八七年九月二十四日，於羅馬國尼西亞城召開. 赴會者有主教三百零八人.
中東
中東者，古之大食，是為其源. 其土之境，蓋地中海之東，是海之南，亦併其海之東至波斯灣，腹地甚闊. 二大古文明，悉源於此也，二大者何？曰古挨及，曰兩河.
夫中東之稱，歐洲中心論之語也，然究其論者，何以呼之曰中東？實乃方位遠近之故，何謂也？蓋歐羅巴以東，二區之界也. 有何二區？曰近東，曰遠東. 是故中東之地，亞非利加、歐亞大陸過渡之帶也.
夫中東之地，其狀甚繁，或起或伏，或沙漠，或高山，或高原，或草原，亦或沖積平原. 然其氣候，四季皆乾且燥也，何以故？蓋副熱帶高壓所致耳. 是地之民，自古即事牧、農二業，然近世之年，經濟勃興，皆因石油開採之故也.
中東之民，主伊斯蘭教，是為三大宗教之源. 有何三大？曰猶太，曰基督，曰伊斯蘭. 然阿拉伯與猶太之民，自古時有干戈，時至今日，其紛未斷，何以故？蓋種族、宗教之異也.
張衡
張衡字平子，漢南陽西鄂人也，章帝建初三年生. 世為著姓. 祖父堪，蜀郡太守.
衡少善屬文，通五經，貫六藝. 從容淡靜，不好交接俗人. 永元中，舉孝廉不行，連辟公府不就，作二京賦. 精思傅會，十年乃成. 大將軍鄧騭奇其才，累召不應.
所著詩、賦、銘、七言、靈憲、應間、七辯、巡誥、懸圖凡三十二篇.
據
分類:漢列傳
大韓民國臨時憲章
《大韓民國臨時憲章》，大韓民國臨時政府所用憲法也.
原文
神人一致，中外協應，自漢城起義三十有日，光復平和獨立於三百餘州，以國民信任所完全再組織臨時政府，爲世傳恒久完全自主獨立之福利於我子孫，以臨時議政院決議，宣布臨時憲章.
大韓民國臨時憲章全文
大韓民國元年四月日
臨時議政院議長李東寧
臨時政府國務總理李承晩
內務總長安昌浩
外務總長金奎植
法務總長李始榮
財務總長崔在亨
軍務總長李東輝
交通總長文昌範
宣誓文
所尊敬及敬愛我二千萬同胞國民乎，民國元年三月一日，我大韓民族自宣言獨立，勿論男女老少與全階級及宗派一致團結，爲東洋獨逸之日本之非人道暴行下，極公明極忍辱表現我民族所渴望獨立自由之思及愛好正義人道之國民性，今世界同情翕然集中於我矣. 當此時，受本政府一全國民委任以組織，與本政府一全國民專心戮力，遵守臨時憲法國際道德所命，課國土光復及邦基確固之大使命，於玆宣言. 國民同胞乎，奮起. 於我流之血一適，價子孫萬代之自由福樂，亦神與國及建設之貴基礎也. 我之人道遂敎化日本之野蠻，我之正義遂勝日本之暴力，同胞乎，起而鬪爭至最後一人歟.
陸夏
陸夏，吳郡吳縣人，機子也.
大韓民國臨時憲章
政綱
宣傳民族平等國家平等及人類平等之大義. 保護外國人之生命財産. 特赦一切政治犯人. 對外國之權利義務一依與民國政府締結之條約. 誓圖絶對獨立. 違越臨時政府法令者，認適.
陸夏
八王之亂起，宦人孟玖讒之與成都王穎，與父、兄蔚同為穎所害與軍中.
薩達姆·海珊
薩達姆·海珊·馬吉德·提克里特（阿拉伯文：‏صدام حسين عبدالمجيد التكريتي‎‎，又譯薩達姆·侯塞因，亦稱薩達姆·海珊、薩達姆或海珊. ），伊拉克薩拉赫丁人氏. 嘗官至總統，獨掌兵政大權. 其人一九三七年四月二十八日生，二〇〇六年十二月三十日卒. 二〇〇三年，美國以「擁巨數毀滅性兵器」之名出師伊拉克，海珊軍敗，其「復興黨」覆. 海珊亦穴匿焉. 是年八月，為美師挾至官衙. 至臘月，以海珊屠杜賈爾村罪而絞之，臨刑高呼「真主」.
生平
公曆一九三七年四月廿八，生於伊拉克國薩拉赫丁省提克里特郊.
一九五六年，入「阿拉伯社會主義復興黨」，時伊拉克王室為英國所制，人多怨. 海珊亦間與反英之事. 雖大業未成，獨夫尚在，然數年間，海珊以智勇屢遷，亦取民之信也.
一九五九年，刺時總理卡桑未成，以之罪至死. 去國，後潛埃及.
一九六〇年，海珊入開羅大學，專修法學，其間以「復興黨」名屢受美國中央情報局助. 其意，欲令伊拉克免覆赤色之影，此為海珊受美助之始.
一九六三年，「阿拉伯社會主義復興黨」舉，朝野震動，山河易主. 海珊藉此返鄉，然總統阿里夫背信棄義，起捕黨人，「復興黨」失勢. 越明年，海珊亦下獄. 黨人不甘，義舉海珊為「副總書記」于獄，此蓋「一人之下，萬人之上」之屬.
一九六八年夏，黨人再舉，傾阿里夫，終掌大權. 次年拜海珊為「革命指揮部」副書記、宣傳部長及安全部長，以司國泰，為保君安. 其身兼三職，皆國脈所在，不可不謂位高權重哉！
伊拉克其國盛產石油，物優價廉. 然自近代以來，其石油采煉俱為萬國產業，少有國人與之. 一九七二年夏，海珊僭越，抄沒諸國產業，以充軍款，自立將軍，是為壬寅抄沒. 諸國損最甚者，當屬英美. 然時屬「冷戰」，美蘇稱霸、紅藍爭雄，此事不為深究.
一九七九年，其人已孚眾望. 至六月間，海珊遂變，脅時總統貝克爾棄位讓賢. 七月，海珊即總統及總理位，貝克爾遷「革命指揮委員會」主席.
一九八〇年，伊朗事變，邊事多摩擦，海珊藉此出師伊朗. 然未自量力，戰八年餘，不能取勝. 其間海珊使兵士以「化武」襲百姓. 此器危害甚大，常傷人以野馬，殺人於無形. 計僅一九八八年三月十六日一日之內，哈拉卜莎一地以「化武」喪命者即逾五千，傷者過萬.
一九八八年，海珊視伊拉克國力已殆，無力再戰，遂與伊朗和.
蓋貨增價賤，理有固然. 一九九〇年，鄰科威特益售石油，其價自賤. 自壬寅抄沒，石油漸本，而戰後養民，償還累債，多倚仗此，是故伊拉克危急而海珊亦怒. 至八月二日，海珊通告天下，出師科威特，意欲併焉. 伊拉克固強於科威特，然海珊三年未至而又起戰端，寰宇為震，天下共憤. 阿拉伯地固產石油，今屢起戰火而屏絕商旅，諸國益損. 「冷戰」將盡而蘇聯大勢已去，美英已絕連伊拉克而抗蘇聯之意，故不復舊貌. 一九九一年，美國率諸國聯軍始攻伊拉克，是為海灣戰爭. 海珊不能敵，遂絕併科威特之意.
海珊屢戰於外，傷民於內，名為強枝，實為誤國. 其婿亦為其所害，斃于巴格達. 此誠獨夫之舉以至眾叛親離乎！
二〇〇一年九月十一日，「九一一之禍」發，死傷者眾，令海珊讓賢之意益舉，海珊不從. 美國遂以「擁巨數毀滅性兵器」之名攻伊拉克. 海珊軍敗，其「復興黨」覆. 海珊亦穴匿焉. 是年八月，為美師挾至官衙. 至臘月，以海珊屠杜賈爾村罪而絞之，臨刑高呼「真主」.
火星異種
《火星異種》，日本國文士貴家悠、畫師橘賢一所作漫畫也. 平成廿六年九月廿六日，濱崎博嗣導演，安川正吾監督，以原著改動畫初映，至十二月十九日終. 廿八年四月一日，該作續映，至是年六月廿四日終幕，凡二部.
概述
西曆廿一世紀末年，地球人眾過巨，各國俱衰，不復豐饒. 時中國、美國、日本、俄國、德國、羅馬聯邦號曰「六大國」並立於世. 六國為求人類之中興，遂組織宇宙航空局，且置蟑螂於熒惑以察宜居. 後五百年，宇宙航空局選派幹員赴熒惑欲行殖民. 眾既抵熒惑，然其地已為異種所據，於是大戰幾不可免.
宇宙航空局幹部
分類:平成動畫 分類:平成漫畫
尤瓦爾迪小學槍擊案
西曆二〇二二年四月廿四，美國有少年拉莫斯，著防彈衣，持手槍，負步槍，闖德克薩斯州羅伯小學，大開殺戮，警察來，莫敢前，延宕許久，至海關騎兵至，方克之，然禍害巨矣，無辜殞命者兒童十九人教師二名，慘絕人寰.
分類:美國紀事
朝鮮半島
朝鮮半島，又名韓半島，在亞洲東北. 右為日本海，左為黃海，北鄰中國、俄羅斯，南隔朝鮮海峽望日本，有「東亞陸橋」之稱. 多山地、高原，太白山脈臥於斯以「豸」字，故北高南低，東峻西平也. 其支脈沿西南沒於黃海，至灣澳、島嶼，爲數眾多. 氣候屬溫帶季風氣候. 氣溫、雨量，南北漸次. 其北略乾冷，南而暖濕. 今其土二分：南為大韓民國，北為朝鮮民主主義人民共和國.
萊佛士書院
萊佛士書院，新加坡之中學也. 肇於公曆一八二三年.
分類:新加坡史
陸雲
陸雲字士龍，吳吳郡吳縣人，大司馬抗子也.
少與兄機齊名，雖文章不及機，而持論過之，號曰「二陸」. 幼時吳尚書廣陵閔鴻見而奇之，舉雲賢良，時年十六.
抗卒，雲及兄晏、機、景、玄，分領抗兵.
宮澤喜一
分類:昭和列傳 分類:東京都列傳
陸雲
吳平，入洛. 雲初詣張華，因華好帛繩纏須，雲見而大笑，不能自已. 雲與荀隱素未相識，嘗會華坐，華曰：「今日相遇，可勿為常談. 」雲因抗手曰：「雲間陸士龍. 」隱曰：「日下荀鳴鶴. 」鳴鶴，隱字也. 雲又曰：「既開青雲睹白雉，何不張爾弓，挾爾矢？」隱曰：「本謂是雲龍騤騤，乃是山鹿野麋. 獸微弩強，是以發遲. 」華撫手大笑. 刺史周浚召為從事.
俄以公府掾為太子舍人，出補浚儀令. 雲到官肅然，下不能欺，市無二價，於是一縣稱其神明. 郡守惡其能，屢責之，雲乃去官，百姓追思之.
又拜吳王司馬晏郎中令. 晏大營園室，雲上書諫之. 時晏信任部將，使覆察諸官錢帛，雲復陳之. 雲又移書太常府薦同郡張贍.
成都王司馬穎表為清河內史. 穎將討齊王司馬冏，以雲為先鋒都督. 會冏誅，轉大將軍右司馬. 穎政衰，雲屢以正言諫之. 張昌為亂，穎上雲為使持節、大都督、先鋒將軍以討昌.
兄陸機敗，並收雲. 穎屬下江統、蔡克、棗嵩等上書保雲，穎不納. 統等重請，穎遲回者三日. 蔡克入至穎前，叩頭流血，曰：「雲為孟玖所怨，遠近莫不聞. 今果見殺，罪無彰驗，將令群心疑惑，竊為明公惜之. 」僚屬隨克入者數十人，流涕固請，穎惻然有宥雲色. 孟玖令殺雲，時年四十二. 雲有二女，無男.
門生故吏迎葬清河，修墓立碑，四時祭祠. 雲所著文章三百四十九篇，又撰《新書》十篇，並行於世.
大將軍參軍孫惠與淮南內史硃誕書曰：「不意三陸相攜暗朝，一旦湮滅，道業淪喪，痛酷之深，荼毒難言. 國喪俊望，悲豈一人！」其為州裏所痛悼如此. 後東海王司馬越討司馬穎，移檄天下，亦以機、雲兄弟枉害罪狀穎雲.
特徵
雲六歲能屬文，性清正，有才理. 愛才好士，多所貢達.
春運
春運者，交歲前後往來之謂. 每迎新歲，中邦農工咸有回鄉之愿，此蓋一等大事. 萬國媒體，嘗觀而奇之.
方是時，不論士農工商，咸候於驛所、腳行，今所謂火車站、汽車站也，以期返鄉行旅，又有運轉往來年貨之賈，亦於茲擁塞. 及至破五、上元，復又有再往大邑謀生者，人潮之眾，動輒數億. 前後零總，四十日有餘. 由是竊賊、路匪亦蜂起而動，國之司交通者、司警察者，亦昼夜防範，以備非常. 時有小人屯票居奇，人皆唾弃，謂之曰黃牛，所屯之票，曰黃牛票. 政府屢令禁之，不果.
稻
稻者，草本稻屬植物也. 一年生，單子葉，性喜溫濕. 熟時，低或一公尺，高或一點八公尺. 葉細長，長約五十至一百公分，寬約二至二點五公分. 其花甚小，及綻，主枝也拱，枝端尺於處皆有小花，多自花授粉以結籽.
籽亦曰稻穗. 稻穗長或五至十二毫米，寬或二至三毫米. 不粘者，禾曰秔，米曰粳；粘者，禾曰稌，米曰糯. 質本粳而晚收帶粘（俗名婺源光之類），不可為酒，只可為粥者，又一種性也.
凡稻穀形有長芒、短芒，長粒、尖粒，圓頂、扁面不一. 其中米色有雪白、牙黃、大赤、半紫、雜黑不一.
濕種之期，最早者春分以前，名為社種（遇天寒有凍死不生者），最遲者後於清明. 凡插種，先以稻麥稿包浸數日，俟其生芽，撒於田中，生出寸許，其名曰秧. 秧生三十日，即拔起分栽. 若田畝逢早幹、水溢，不可插秧. 秧過期，老而長節，即栽於畝中，生谷數粒，結果而已. 凡秧田一畝所生秧，供移栽二十五魚.
凡稻旬日失水，即愁早幹. 夏種冬收之谷，必山間源水不絕之畝，其穀種亦耐久，其土脈亦寒，不催苗也. 湖濱之田，待夏潦已過，六月方栽者，其秧立夏播種，撒藏高畝之上，以待時也.
南方平原田多一歲兩栽兩獲者. 其再栽秧，俗名晚糯，非粳類也. 六日刈初禾，耕治老稿田，插再生秧. 其秧清明時己偕早秧撒佈. 早秧一日無水即死，此秧歷四五兩月，任從烈日暵幹無憂. 此一異也. 凡再植稻，遇秋多睛，則汲灌與稻相終始. 農家勤苦，為春酒之需也.
凡稻旬日失水，則死期至，幻出早稻一種，粳而不粘者，即高山可插，又一異也.
香稻一種，取其芳氣，以供貴人，收實甚少，滋益全無，不足尚也.
今南方無有不食者，可度史之長. 稻總產量居五谷之三，僅後於玉米與小麥，活者多賴於斯. 聯合國亦嘗稱二〇〇四年為「國際稻米年」.
年度漢字
年度漢字，乃由眾推，佈告於世，以示推年世相. 乙亥年日本清水寺住持初書世態漢字，今中國大陸、臺灣地區，日本、馬來西亞、新加坡有之. 韓國有所異，為年度成語. 中國年選二字，分示國内外世相，更選一字，示兩岸事態，己亥年年度漢字，馬來西亞曰「騙」、日本曰「令」、兩岸曰「困」、中國國內曰「穩」、國外曰「難」、新加坡曰「港」、韓國成語曰「共命之鳥」.
陸育
陸育者，吳喜子，遜從孫也.
吳滅，為尚書郎、弋陽太守.
展演館
展演館，一譯展演空間，乃爵士、搖滾演劇之所. 館中多無坐席，暫設卓、倚於坪，演畢即收. 或與酒肆同處，有飲品，或為食肆，然須另費取用. 其演臺無美術設置，有鼓、琴焉，以便優伶，而音樂獨粹. 又以實況故，坐中覽藝清明，視大園尤勝. 展演館濫觴東瀛，今西洋亦所在多有，大者千數百人，歲時盛會，名士流連，仿佛風俗. 分類:音樂
挪威廣播公司
挪威廣播公司者，挪威國立廣播也，肇乎一九二四年，總部奧斯陸，屬歐洲廣播聯盟，今總裁為漢斯·貝耶卡斯，下屬三千四百餘.
它典
分類:廣播
戶口垂暮
兼查
分類:群
宇野宗佑
宇野宗佑，昭和十年，生於滋賀縣野洲郡守山町. 歷拜通商產業大臣、外務大臣、內閣總理大臣. 自由民主黨人. 平成元年，就自由民主黨總裁之任，而身兼日本首相. 平成十年，因肺癌卒於守山市，年七十五.
分類:平成列傳 分類:滋賀縣列傳
馬金鳳
馬金鳳者，原名崔金妮，生山東曹縣，幼家貧，隨父乞討，至河南開封，拜師馬雙枝，取藝名馬金鳳，因唱戲謀生，由是奉業梨園，勤學不輟. 金鳳嗓音明亮，唱功嫺熟，不數年有成，民國末，駐唱皖北界首，紅極一時，坊間譽曰蓋九州. 金鳳擅帥旦之角，創馬派藝術，弘揚豫劇有功，其代表作，若《楊八姐遊春》《十二寡婦征西》《穆桂英掛帥》《花打朝》《花槍緣》，皆經久不衰，又能跨界，嘗學藝梅蘭芳，德藝雙馨，名揚天下，豫劇大師之稱，實至名歸. 西曆二〇二二年五月，卒，年百歲.
納米小人
納米小人者，洋名Nanoputian，為炔烴. 化學式曰C39H42O2.
孫拯
孫拯字顯世，吳郡富春人也.
奶茶
奶茶，飲也. 合牛乳、紅茶、砂糖三者而成. 式樣繁多，若珍珠奶茶、絲襪奶茶、拉茶，皆其之屬.
孫拯
拯能屬文，吳時為黃門侍郎.
末帝時，侍臣多得罪，惟拯與顧榮以智全.
吳滅，為涿郡令，有稱績.
陸機等既為孟玖等所誣，收拯考掠，兩踝骨見，終不變辭. 門生費慈、宰意二人詣獄明拯，拯譬遣之曰：「吾義不可誣枉知故，卿何宜復爾？」二人曰：「僕亦安得負君！」拯遂死獄中，而慈、意亦死.
絲襪奶茶
絲襪奶茶，或曰港式奶茶，香港之飲也. 合紅茶、淡乳、砂糖三者而成，以紗網濾之，紗網貌若絲襪，故名. 茶香奶滑者為佳品. [[Category:飲]]
空師
空師，通名空軍，當三大軍種，亦成軍最晚者，極空行之技以成. 其職乃制敵於空，以保水陸之師仰視無敵，另又擊水陸之敵，為開路.
大凡空軍賴飛機以行空戰鬥，然飛機之器極先進複雜，非常人可用，須練極精之士操之，謂之飛行員. 保修以地勤人員及設備，並備機場為本營，謂之空軍基地，為保其不為敵所壞，少量步軍亦有之.
竹下登
分類:昭和列傳 分類:平成列傳 分類:島根縣列傳
水
水，無機物，天下之所繫命也. 人所常言，蓋其液態. 其實有三，曰氣、曰液、曰固. 今地球之上，有水千四百六十兆噸，多在河海之處. 餘者或存於地下，或存於氣.
大海之水，溶雜有鹽，莫能飲. 江河之水、極地之冰，則異於海，為生民之所需. 惟江河日少，大海無易，可飲者愈稀. 非也. 蓋天地間，循環不息，水亦如是，歷蒸發、蒸騰，降水，逕流，週而復始，以至衡平.
水兼溶劑，鹽、糖、酸、鹼等，皆溶其中，氣體、有機物等，間亦有之.
地球之外鮮有水，火星、木衛二、土衛二諸星，或有之，惟無足維命.
結構
水，以分子存世，呈角形，鍵角凡百四度有半.
反應
在植物者，光照於斯，合於二氧化碳、葉綠素，成氧、成醣. 此即光合作用.
在電石者，相合而生乙炔、氫氧化鈣.
在氧化鈣者，相合而生氫氧化鈣.
在鹼金屬者，相遇而成氫氧化物、並成氫.
在鹼土金屬者，獨與鈣合成氫氧化鈣、並氫，餘皆無.
中南半島
中南半島，亦曰東洋半島、印度支那，地處亞細亞東南，為亞細亞四大半島之一. 介於印度洋、太平洋二洋間，自古即今為東西航線，歐、亞、非之帆皆以此為徑. 多山地，為中國橫斷山脈之延伸地，其川亦多為南北縱走，故陸上交通甚不便. 屬熱帶季風氣候，夏雨冬乾. 其上有社稷六：緬甸、寮國、越南、泰國、柬埔寨、馬來西亞. 黔首多信佛教，僅馬來西亞信伊斯蘭教，越南屬大乘，餘則為小乘.
莫斯科號導彈巡洋艦
縮圖 昔蘇聯造巡洋巨艦，名光榮號，以燃氣輪機驅動，載反艦導彈，攜反潛魚雷，堅船利炮，威震黑海. 蘇亡，俄國繼之，易其名曰莫斯科號，擔當旗艦，官兵五百餘，常思重振雄風. 西曆二〇二二年，俄烏開戰，莫斯科號攻蛇島，立奇功，奈其設施陳舊，力有不逮，烏人得歐美之助，發導彈兩枚克之，莫斯科號，不復存焉.
分類:俄羅斯聯邦書 分類:蘇聯書
高爾夫驛
高爾夫驛，英國費爾伯恩鐵路之驛也，處乎威爾斯格溫內斯. 二〇〇七年前，名曰Gorsafawddacha'idraigodanheddogleddollônpenrhynareurdraethceredigion.
分類:英國鐵道驛
文字
文字，以紋誌事也. 蓋文明肇興，社稷初立，人事日多，遂思誌事之法. 或以圖畫，或以結繩. 終有賢士，定紋飾以繫各事，乃有文字. 亦有以圖畫成文字者，以羊形指羊，以牛形指牛，日略其形，又成文字.
簡史
文字之始，蓋在美索不達米亞之地，黑首人所製也. 畫於泥板之上，初以記事，後亦以記音. 初有字二千，用之六百年，日刪溢字，而得六百. 其六百字，其形再簡，終得楔形字，以其字若楔也. 其後風行於中亞，東至波斯，西及赫梯，皆用楔形字，三千年方廢. 其書以泥板，千年不壞，故今仍見.
其後埃及、華夏皆製象形字. 埃及者曰聖書字，華夏則製漢字，皆隨體詰詘而成. 其後以象形繁瑣，有礙行文，故兩者皆趨簡化. 於埃及，文字為僧侶所用，記事日多，而創僧侶體. 及其末世，黎民亦通文字，又成通俗體，其形若虯若蛇，已不見象形，亦有記音. 於華夏，商人尚鬼，以燒甲骨為卜. 既得，則以文字刻於甲骨之上. 今日見之，稱之甲骨文. 及周|周代，傳太史籀制籀文，流用於列國，變化各異. 秦時專用小篆，隸字亦創於此時. 漢以降，隸體趨方正，而成今體，稱楷書. 以線成方，而成文字，亦不見象形. 泰半以形聲成字，亦表音者也. 東西文字，蓋以聖書、漢字為始.
聖書之變，在腓利基人. 其民善營商，故多用文字. 其見聖書有表音，故取其記音，自為腓利基字. 腓利基文字不以記事，只以記音. 希臘人取用之，又成希臘字. 及羅馬立，其文字亦變自希臘字，曰拉丁字，以其記拉丁文之故也. 羅馬之化，廣及西方，終使泰西各國，莫不用之.
腓利基字流用敘利亞，變成阿拉米、敘利亞、希伯來三種字. 阿拉米字為天竺取用，成天城體，復流佈五天、西藏，屹於越之西. 得藏字、泰字等，亦五天各種字. 元世令藏僧製國字，以藏字為本. 朝鮮得之，改連體為方文以記音，成諺文. 敘利亞字傳於阿拉伯，得阿拉伯字. 復傳於河中，得回鶻字，為蒙古所用. 努爾哈赤創業，以女真無字，令增刪蒙古回鶻字為滿文.
漢字之變，在於外傳. 蓋亞東各國，僅中華有字. 受華化者，皆直用漢字記事. 及其自立，則自為文字，其形法漢字. 於越南，有喃字，於日本，則成假名，又兼用漢字.
種類
方今文字繁多，故理成五類.
沙漠
沙漠者，不草|毛之地也. 萬里黃沙，商旅難行，寸土無水. 偶有綠洲，方得休憩.
建文
建文，明惠帝朱允炆之年號也，始於西元一三九九年，止於一四〇二年，凡四年. 成祖即位，廢建文年號，仍洪武.
羲和
據
分類:山海大荒南經人
廣陵散
廣陵散，一名聶政刺韓王曲，琴曲也.
史
《琴史》曰：「《晉書》載廣陵散者. 嵇康字叔夜，譙國之人也. 嘗遊會稽宿華陽亭，引琴而彈. 夜分忽有客諸之，稱是古人，與康共談音律，辭致清辨. 因索而彈之為廣陵散曲，聲調絕倫，遂以授康，仍誓不傳人，亦不言其姓字. 時司馬懿為大將軍，康與鍾會為長史. 會每與康交，而康不為之禮，會以此憾之，因譛康欲助毋丘儉. 司馬懿既眤信會，遂害之. 康將刑東市，顧視日影，索琴彈之曰：『昔袁孝已嘗從吾學廣陵散，吾每靳固之，廣陵散今絕矣. 』時年四十，海內之士莫不痛之，帝尋悟而悔焉. 」
然《琴學叢書》則云：「廣陵散非嵇康作也，聶政刺韓王曲也. 」
蔡邕 《琴操》云：「聶政刺韓王者，聶政之所作也. 政父為韓王治劍，過期不成，王殺之，時政未生. 及壯，問其母曰：『父何在？』母告之. 政欲殺韓王乃學塗入王宫，拔劍刺王，不得. 踰城而出，去入太山，遇仙人，學鼓琴. 漆身為厲，吞炭變其音. 七年而琴成，欲入韓，道逢其妻，從置櫛，對妻而笑，妻對之泣下. 政曰：『夫人何故泣？』妻曰：『聶政出遊，七年不歸，吾嘗夢想思見之. 君對妾笑，齒似政齒，故悲而泣. 』政曰：『天下人齒，盡政若耳. 故為泣乎？』即別去，復入山中，仰天而歎曰：『嗟乎！變容易聲，欲為父報仇，而為妻所知. 父仇當何時復報？』援石擊落其齒. 留山中三年習操，持入韓國，人莫知政. 政鼓琴闕下，觀者成行，馬牛止聽. 以聞韓王，王召政而見之，使之彈琴，政即援琴而歌之. 內刀在琴中，正扵是左手持衣，右手出刀，以刺韓王，殺之. 曰：『烏有使者生不見其父，可得使乎？』政殺國君，知當及母，即自犂剥面皮，斷其形體，人莫能識. 乃梟磔政形體，市，懸金其側；『有知此人者，賜金千斤. 』遂有一婦人往而哭曰：『嗟乎！為父報仇邪？』顧謂市人曰：『此所謂聶政也. 為父報仇，知當及母，乃自犂剥面. 何愛一女之身，而不揚吾子之名哉？』乃抱政尸而哭. 冤結陷塞，遂絕行脉而死. 故曰聶政刺韓王. 」
曲
廣陵散者，慢啇調也，即慢二絃二律，宜一二絃相應.
《神竒秘譜》之曲，凡四十四叚. 《十一絃舘琴譜》之曲，凡十叚. 雖叚數不相似，二曲不同.
壉
分類:琴曲
梅花三弄
梅花三弄，琴曲也. 又作梅花引，玉妃引.
戰車
戰車，甲砲車也，履帶車屬，今陸戰兵器之首. 多備巨銃，安炮塔，或旋或定；集堅甲、通信、射擊、機動於一身，今亦通潛渡.
梅花三弄
史
曰：「是曲也，昔桓伊與王子猷聞其名而未識，一日遇諸途，傾盖下車共論. 子猷曰：『聞君善笛. 』桓伊出笛作梅花三弄之調，，曲罷，不著一語，後人以琴為三弄，以其人為亮節焉. 」 又，金瓶梅第二十二回：“一日，腊月初八日，西門慶早起，約下應伯爵，與大街坊尚推官家送殯. 叫小廝馬也備下兩匹，等伯爵白不見到，一面李銘來了. 西門慶就在大廳上圍爐坐的，教春梅、玉簫、蘭香、迎春一般兒四個，都打扮出來，看著李銘指撥、教演他彈唱. 女婿陳敬濟，在旁陪著說話. 正唱《三弄梅花》，還未了，只見伯爵來，應保夾著氈包進門. ” 可見其異名又可作《三弄梅花》 所謂"梅花一弄斷人腸" "梅花二弄費思量" "梅花三弄風波起" “梅為花之最清，琴為聲之最清，以最清之聲寫最清之物，宜其有凌霜音韻也”“三弄之意，則取泛音三段，同弦異徵雲爾. ”明《伯牙心法》
戰車
或謂坦克，本意水槽，第一次世界大戰時英軍假之. 初不牢，兵士甚怨，故以之援兵卒，不予重用. 德亦造之，然未交鋒. 第二次世界大戰時德軍相其堅甲巨砲，編隊奇襲，得收戰功.
梅花三弄
據
分類:琴曲
戰車
二戰以降，戰法二分，或獨戰，或以卒援. 然西元一九七三年贖罪日之戰時無卒則潰，是以兵車須並用，方竟全功.
茶
茶，一名檟，一名茗，一名荈，一名蔎，木也，出巴蜀. 其樹如瓜蘆，葉如梔子，花如白薔薇，實如栟櫚，葉如丁香，根如胡桃.
其葉可爲飲 ，今者有六類，曰綠茶、曰黃茶、曰白茶、曰青茶、曰紅茶、曰黑茶. 世人皆嗜茶，東西各國之植茶、造茶也甚多，如中國、印度、斯里蘭卡、肯尼亞諸地.
源
從草當作茶，其字出開元文字者，義從木. 當作搽，其字出《本草》. 草木并作茶，其字出《爾雅》.
其名一曰茶，二曰檟，三曰蔎，四曰茗，五曰荈.
艾倫圖靈
艾倫圖靈者，英國人，數學家也，二戰時，嘗破德軍密碼，功勞大焉，又善邏輯，首創人工智慧. 圖靈有斷袖之好，為時人不容，屢遭迫害，服毒自盡，年唯四十餘，殊可惜也. 圖靈逝五十餘載，方得平反，西曆二〇二一年，英國發五十英鎊紙幣，印圖靈頭像，彰其功績也.
茶
源
周公云︰「檟，苦茶. 」
陽執戟云︰「蜀西南人謂茶曰蔎. 」
郭弘農云︰「早取為茶，晚取為茗. 或一曰荈耳. 」
傳神農始得茶，《神農本草經》曰：「神農嘗百草，日遇七十二毒，得茶而解之」.
中華甚重茶，《茶經》曰：「茶之為飲， 發乎神農氏，聞於魯周公. 」，故知中國自古即有茶；俗諺謂：「開門七件事，柴米油鹽醬醋茶」，亦明之也.
辛普生沙漠
辛普生沙漠在澳大利亞北領地. 舉世至旱. 方十七萬六千餘公里，東去愛葉斯岩百五十公里，南濱愛爾湖. 又，上有鐵路貫其西，石油出焉.
分類:澳大利亞地理志
中餐廳
《中餐廳》，綜藝也，湖南衛視攝製. 實錄於戶外. 其形制也，於眾名流尋五，五人於海外共營一中華食肆，錄其所感. 第一季以西元二〇一七年七月始製，凡十一集. 七月廿二日，承《吾欲與君唱其二》之後. 二〇一八年七月則第二季，凡十二集. 二〇一九年七月則第三季，凡十三集. 二〇二〇年七月則第四季，凡十二集，適逢己亥大疫，遂改國內錄製. 二〇二一年七月則第五季，凡十二集，再錄於國內. 二〇二二年八月則第六季，凡十二集，三錄於國內. 二〇二三年七月則第七季，凡十二集，復錄於海外.
人員
固定：
常駐：
他山
分類:中華人民共和國電視節目
井上多樂
井上多樂者，新力電腦娛樂所擬創.
幼為井上壽司拾掇. 壽司以多樂名之. 定其誕以五月六日. 皭身圓尾，首丕體纖，稜面紅腮，血型A，純直馴致，率傷獨情，能習語，興言戀事，喜食鮪中，意為人.
一九九九年七月，為《隨身玩伴》要物. 又有諸玩物、飾類本乎多樂.
它典
分類:平成電子遊戲
蘭韋爾普爾驛
蘭韋爾普爾驛，英國威爾斯北海岸路之驛也，處乎威爾斯安格爾西島蘭韋爾普爾古因吉爾戈格里惠爾恩德羅布爾蘭蒂西利奧戈戈戈赫.
分類:英國鐵道驛
焚書坑儒
明年，方士盧生、侯生欺君亡去，始皇大怒，於是使禦史悉案問諸生，諸生傳相告引，乃自除犯禁者四百六十餘人，皆阬之咸陽，使天下知之，以懲後. 長子扶蘇諫之，怒，使之北監蒙恬於上郡.
據
Qin Shi Huang
白
白，亦曰素，物無色之相也. 物聚萬光，混集諸色，所成者白也. 又，人多以爲黑之反也. 人色白曰皙.
《說文》曰：「白，西方色也. 陰用事物色白. 从入合二. 」蓋天地五行，各應一方；金屬西方，表兵刑之器，多以無色之金冶成，故白乃金行之色，即西方之色也. 白又屬陰色，僅用喪祭陰事. 入、二，皆陰也. 此漢地之俗也. 於泰西，謂其無瑕，寓純潔之意，為嫁衣之色也.
據
[[Category:色]]
太史慈
太史慈字子義，漢東萊黃人也.
少好學，初仕郡奏曹吏. 會郡州有隙，曲直未分. 慈以郡章易州章通，州是以受其短. 由是知名而為州所疾，遂避禍遼東. 北海相孔融，聞而奇之，數遣人饋其母.
融以黃巾亂，出屯都昌，為管亥所圍；慈從遼東還，以母命赴之. 融欲告急平原相劉備，無人得出，慈請行. 說備以仁義，備遣精兵三千而圍解. 事畢還，母以有報融.
揚州刺史劉繇與慈同郡，時次曲阿. 慈渡江而謁. 未及去，孫策至. 或勸繇以慈為大將軍，繇不聽但使窺策. 策從騎十三，韓當、宋謙、黃蓋之輩. 慈從僅二騎卒，遇策而戰. 策刺慈騎得其項上手戟，慈亦得策兜鍪.
袁術攻繇，繇敗而奔豫章. 慈去繇遁蕪湖，稱丹陽太守. 是時，涇西六縣未附策. 慈因進涇，立屯府，山越多附. 策躬討，慈見執. 策解其縛，捉其手，許以共事. 署門下督，還吳授兵，拜折衝中郎將. 後繇卒，士眾萬餘無所附. 策命慈往撫. 左右皆曰其必不還. 策餞送昌門，把腕問期，對以不過六十日，果如期.
劉表從子磐，驍勇，數寇艾、西安諸縣. 策於是分海昬、建昌左右六縣，以慈為建昌都尉，治海昬，督諸將拒之，磐乃絕跡. 曹操聞其名，遣書封以篋. 發視無詞，但貯當歸.
孫權統事，委以荊楚. 建安十一年，攻合淝，中弩矢，重傷而卒，年四十一. 葬京口北固山. 《三國志》曰：「太史慈信義篤烈，有古人之分. 」
二〇二二年紐約地鐵槍擊案
美國紐約有民詹姆斯，其先非洲，性彪悍，懷仇忿之心，蓄謀害人既久，乃租賃貨車，攜斧一，手槍一，彈藥無計，煙霧彈數枚，謀為不軌. 西曆二〇二二年四月十二，詹姆斯至紐約地鐵，闖布魯克林地鐵站，著工裝，戴面具，先擲煙霧彈，再振斧聒噪，人群登時大亂，乃舉槍胡亂射擊，血染車站，從容撤退，留傷亡枕藉，哀嚎遍地，傷百姓二十九人.
分類:美國紀事
巴圖蒙克
巴圖蒙克或達延汗，蒙古韃靼大汗，元太祖第十三代孫也，父巴彥蒙克，母錫吉爾. 異稱為小王子.
火山肺矽病
火山肺矽病，英言Pneumonoultramicroscopicsilicovolcanoconiosis，肺塵病也.
巴圖蒙克
父巴彥蒙克之被殺，母錫吉爾於改嫁亦思馬勒. 是養育之滿都海夫人. 七歲汗立之滿都海夫人，爲攝政也. 年十六之親政. 成化二十二年，征瓦剌 弘治八年，征兀良哈三衛也. 正德四年，次男烏魯斯博羅特爲鄂爾多斯部派遣，立萬戶. 鄂爾多斯部族長爲烏魯斯博羅特之殺，正德五年至七年，征鄂爾多斯之勝，三子巴爾斯博羅特立鄂爾多斯部萬戶也.
火山肺矽病
英言「肺矽病」一字之長，世人所謔也. 牛津詞典錄焉. 是詞可分為：
巴圖蒙克
正德十二年，入侵大明應州. 戰中敗走，路上死.
火山肺矽病
分類:疾病
巴圖蒙克
據
分類:北元本紀
車諾比案
車諾比案，一稱切爾諾貝利核事故.
始末
車諾比核電廠，鄰普里皮亚季，屬烏克蘭. 當蘇聯末造，一九八六年四月廿六日，有司三人，迪亞特洛夫、阿基莫夫、托普圖諾夫執事焉. 是晨，作業失當，蒸汽轟發，堆頂裂壞. 蓋蘇聯工藝未精，不知外備，遂使射熱四漫，微塵飆出，率銫與鍶也. 減速劑者，石墨亦出，石墨灼熱品也，與微塵遇，漏洩益甚，隨風飄散，卒染污全歐. 是三人固於節次未嫻，適試供電，降抑功率，不意氙堆毒化，難得穩恆，阿氏欲停機，迪氏不許. 迪氏者，代理總工師，恐試驗不成，害及利用，使強復功率，出節制棒. 功率既復，溘增高不自止，阿氏乃停機. 然則棒入氣出，訇然為厄矣. 此其病在規制，非三人之所及知也.
司馬遷
司馬遷，生龍門，耕牧河山之陽，父談，為前漢太史公. 景帝中元五年生. 年十歲則誦古文. 二十而南游江淮，上會稽，探禹穴，窺九疑，浮沅湘. 北涉汶泗，講業齊魯之都，觀夫子遺風，鄉射鄒嶧；阸困蕃、薛、彭城，過梁楚以歸. 於是遷仕為郎中，奉使西征巴蜀以南，略邛、筰、昆明，還報命.
是歲，天子始建漢家之封，而太史公留滯周南，不得與從事，發憤且卒. 而子遷適反，見父於河雒之間. 太史公執遷手而泣曰︰「漢興，海內壹統，明主賢君，忠臣義士，予為太史而不論載，廢天下之史，予甚懼焉，爾其念哉. 」遷俯首流涕曰︰「小子不敏，請悉論先人所次舊聞，不敢闕. 」卒三歲，而遷為太史令，紬史記石室金鐀之書. 於是論次其文.
七年而遭李陵之禍，幽於纍紲. 迺喟然嘆曰︰「是余之辠夫. 身虧不用矣. 」退而深惟曰︰「夫詩書隱約者，欲遂其志之思也. 」卒述陶唐以來，至于麟止，自黃帝始，著十二本紀，十表，八書，三十世家，七十列傳. 凡百三十篇，五十二萬六千五百字，為太史公書. 遷既死後，其書稍出.
宣帝時，遷外孫平通侯楊惲祖述其書，遂宣布焉. 至王莽時，求封遷後，為史通子.
慶州市
慶州市（韓國語︰경주시），簡曰慶州，大韓民國慶尚北道之市也，位其東南，古稱徐羅伐，金城，東京. 新羅亦嘗都之.
李頎
李頎，唐東川人. 開元二十三年賈季鄰榜進士及第. 調新鄉縣尉. 性疏簡，厭薄世務. 慕神仙，服餌丹砂，明輕舉之道，結好塵喧之外. 一時名輩，莫不重之. 工詩. 《唐才子傳》評云：「發調既清，修詞亦秀，雜歌咸善，玄理最長，多為放浪之語，足可震蕩心神. 惜其偉材，只到黃綬. 故其論家，往往高於眾作. 」有集今傳.
牛肉裙
分類:食 分類:衣
德慶溪
徳慶溪，俗曰坑仔底，源出臺灣府城小東門外萬壽寺前，入郡城東安坊，合舊縣署後並府署東二泉，西流經縣署右、至水仔尾北廠入臺江，注於海. 今為臺南市北幹線排水溝主線.
加利福尼亞島
加利福尼亞島，十六世紀歐人誤加利福尼亞州為島.
分類:加利福尼亞州
班夫國家公園
洛磯山脈，蓋肇於此. 岩石奐衍，狀若口齒. 有熊、鹿、鼠、羊之屬，間或百鳥群飛，生機盎然. 而冰河、冰原、山林、沼澤、草原，五者俱得. 楊杉松柳，共蔭一地. 處乎其中，心曠神怡，有萬化冥合之意.
萬五百年前，始有人煙，後乃絕跡. 近世以前，人跡罕至. 一八八三年，探得溫泉，爭奪者眾. 遂收國有，立為公園. 爾後規模益盛，至於今日. 慕而遊者，年四百萬. 營地星羅，客棧環伺. 然禍從人至，生物見亂，山水乃敗. 保育之議遂興，列名世界遺產.
路粹
路粹，字文蔚，漢陳留人. 初平中隨車駕至三輔. 建安初，擢拜尚書郎，後為軍謀祭酒典記室. 及孔融有過，曹操使粹為奏，承指數致融罪. 融誅，人無不畏其筆. 十九年，轉為祕書令，從大軍至漢中，坐違禁伏法.
曹丕素與粹善，聞其死，為之歎惜. 及即位，特用其子為長史.
赫吳
hyukoh，韓國樂社也. 立於二零一四年.
分類:韓國音樂
俺答
俺答，蒙古土默特部首領. 蒙古韃靼大汗巴爾斯博羅特之次子，巴圖蒙克之孫. 一稱阿勒坦汗.
據
分類:北元本紀
蒙古文字
蒙古諸文字者，書蒙古語之文字也. 初蒙古諸部遊獵化外，本無文字，而一朝統御天下，遂化以諸多通行文字，而為蒙古字. 則時殊世異，各各世系源流不同，特明之.
丁男兒
D-BOYS，日本樂社，立於平成十五年.
鏈
分類:平成音樂
王翦
王翦者，秦頻陽東鄉人也. 少而好兵，仕秦王政. 王政十一年，翦將攻趙閼與，破之，拔九城，十八年，翦將攻趙. 歲餘，遂拔趙，趙王降，盡定趙地為郡. 明年，燕使荊軻為賊於秦，秦王使王翦攻燕. 燕王喜走遼東，翦遂定燕薊而還.
王聞之，大怒，自馳如頻陽，見謝翦曰：「寡人以不用將軍計，李信果辱秦軍. 今聞荊兵日進而西，將軍雖病，獨忍棄寡人乎？」翦謝曰：「老臣罷病悖亂，唯大王更擇賢將. 」王謝曰：「已矣，將軍勿復言. 」翦曰：「大王必不得已用臣，非六十萬人不可. 」王曰：「為聽將軍計耳. 」於是翦將兵六十萬人，王自送至灞上. 翦行，請美田宅園池甚眾. 王曰：「將軍行矣，何憂貧乎？」翦曰：「為大王將，有功終不得封侯，故及大王之嚮臣，臣亦及時以請園池為子孫業耳. 」王大笑. 翦既至關，使使還請善田者五輩. 或曰：「將軍之乞貸，亦已甚矣. 」翦曰：「不然. 夫秦王怛而不信人，今空秦國甲士而專委於我，我不多請田宅為子孫業以自堅，顧令秦王坐而疑我邪？」
翦代信擊荊，荊聞翦益軍而來，乃悉國中兵以拒秦. 翦至，堅壁而守之，不肯戰. 荊兵數出挑戰，終不出. 翦日休士洗沭，而善飲食撫循之，親與士卒同食. 久之，翦使人問軍中戲乎. 對曰：「方投石超距. 」於是翦曰：「士卒可用矣. 」荊數挑戰而秦不出，乃引而東. 翦因舉兵追之，令壯士擊，大破荊軍. 至蘄南，殺其將軍項燕，荊兵遂敗走. 秦因乘勝略定荊地城邑. 歲餘，擄楚王負芻，竟平荊地為郡縣. 因南征百越之君. 翦子賁，與信破定燕、齊地. 二十六年，盡并天下，王氏、蒙氏功為多，遂名施於後世.
航空母艦
航空母艦，在俄或為載機巡艦，俗呼海霸，一稱平頂，乃飛機之駁艦，水師軍器也. 巨舢以為坪，載機其上，伴以戰艦、潛艇、運船，群群然來，雄雄焉往. 是艦演進，凡三階級：一代以用巡艦改造，二代專設機坪，至三代其制乃大備矣. 分類:兵器
內湖驛
者，臺北捷運文湖路之候也. 處臺灣臺北市內湖.
分類:文湖路
安迪克里斯
安迪克里斯，臺灣樂社也. 陳奕、沈建宏二人.
分類:民國臺灣音樂
明太祖
大明太祖開天行道肇紀立極大聖至神仁文義武俊德成功高皇帝諱元璋，字國瑞，姓朱氏. 原名重八，後改為興宗，與大事改德裕. 顯後改元龍. 先世家沛，徙句容，再徙泗州. 父世珍，始徙鳳陽之鍾離. 生四子，重八其季也. 母陳氏.
至正四年，旱蝗，大飢疫. 重八時年十七，父母兄相繼歿，貧不克葬. 里人劉繼祖與之地，乃葬，即鳳陽陵也. 其孤無所依，乃入皇覺寺為僧. 逾月，遊食合肥. 道病，二紫衣人與俱，護視甚至. 病已，失所在. 凡歷光、固、汝、潁諸州三年，復還寺.
當是時，元政不綱，民變四起. 至正十二年，郭子興濠州舉事，附之，戰輒勝，子興遂妻以所撫馬公女，即高皇后也. 十五年三月郭子興卒，元璋盡攬其部. 十六年二月，陷集慶路，易名應天府. 二十三年滅陳友諒，二十四年自立為吴王，二十七年滅張士誠，降方國珍. 二十八年正月，應天稱帝，國號大明，改元洪武. 七月，移師北伐，克大都，北逐蒙元. 洪武十四年，元梁王把匝剌瓦爾密自戕，雲南平.
為帝，制大明律、洪武六年，御製皇明祖訓以軌儀范，廢丞相，拒外戚，明制度，列不征之國十五. 帝起自僧丐而素銜貪官，凡中飽私囊者多誅，所誅者有開國將軍朱亮祖、駙馬都尉歐陽倫等，復以郭桓、空印二案，誅大臣數萬. 元多所貶損漢學，至帝悉恢復，洪武十三年，命天下學校師生，日給廩膳. 十五年，詔天下通祀孔子. 洪武十七年，頒《大誥》於天下，孔孟子孫寒微者，其加意詢訪，凡聖賢後裔輸作者，皆免之. 以為奉祀. 帝嘗曰：古昔帝王育人材，正風俗，莫不先於學校.
洪武十一年，禁六部奏事關白中書，十二年，以反罪坐誅右丞相胡惟庸，并誅其黨. 洪武二十六年，誅涼國公藍玉、鶴慶侯張翼、普定侯陳桓、景川侯曹震、舳艫侯硃壽、東莞伯何榮、吏部尚書詹徽等以謀逆之罪. 尋頒《逆臣錄》以載其名. 帝患太子標羸弱，恐難馭眾臣，故邊塞大定後，即誅戮功臣，胡惟庸、藍玉二案，株連四萬五千餘，宰相李善長、胡惟庸、汪廣洋，大將藍玉、傅友德、馮勝等皆死，立國功臣殆盡去矣.
太子標早薨，立二皇孫允炆為皇太孫. 太祖在位，唯用洪武一號，一帝一號，實自太祖始.
洪武三十一年四月，帝體不豫，加燕王棣兵權節制. 旋崩，年七十有一，享國三十一年，葬孝陵. 皇太孫允炆繼位. 謚高皇帝. 永樂、嘉靖中加謚.
福建號航空母艦
福建號航空母艦，艦水線長三百米，飛行甲板長三百有十六米，廣七十六米. 為所造中國人民解放軍海軍第三艘航艦，中國第一艘用平直長飛甲板、電磁彈與止機之舟航，載排水量萬餘噸 8. 該艦艦名源自省份閩.
上奧地利邦富金
富金在奧地利上奧地利邦.
分類:奧地利史
奧鎮 (莫斯克內斯)
奧鎮在挪威諾爾蘭郡莫斯克內斯.
分類:挪威格呂克斯堡書
田單
田單者，齊諸田疏屬也. 湣王時，單為臨菑市掾，不見知. 及燕使樂毅伐破齊，齊湣王出奔，已而保莒城. 燕師長驅平齊，而田單走安平，令其宗人盡斷其車軸末而傅鐵籠. 已而燕軍攻安平，城壞，齊人走，爭涂，以折車敗，為燕所虜，唯田單宗人以鐵籠故得脫，東保即墨. 燕既盡降齊城，唯獨莒、即墨不下. 燕軍聞齊王在莒，并兵攻之. 淖齒既殺湣王於莒，因堅守，距燕軍，數年不下. 燕引兵東圍即墨，即墨大夫出與戰，敗死. 城中相與推田單，曰：「安平之戰，田單宗人以鐵籠得全，習兵. 」立以為將軍，以即墨距燕.
頃之，燕昭王卒，惠王立，與樂毅有隙. 田單聞之，乃縱反閒於燕，宣言曰：「齊王已死，城之不拔者二耳. 樂毅畏誅而不敢歸，以伐齊為名，實欲連兵南面而王齊. 齊人未附，故且緩攻即墨以待其事. 齊人所懼，唯恐他將之來，即墨殘矣. 」燕王以為然，使騎劫代樂毅.
樂毅因歸趙，燕人士卒忿. 而田單乃令城中人食必祭其先祖於庭，飛鳥悉翔舞城中下食. 燕人怪之. 田單因宣言曰：「神來下教我. 」乃令城中人曰：「當有神人為我師. 」有一卒曰：「臣可以為師乎？」因反走. 田單乃起，引還，東鄉坐，師事之. 卒曰：「臣欺君，誠無能也. 」田單曰：「子勿言也！」因師之. 每出約束，必稱神師. 乃宣言曰：「吾唯懼燕軍之劓所得齊卒，置之前行，與我戰，即墨敗矣. 」燕人聞之，如其言. 城中人見齊諸降者盡劓，皆怒，堅守，唯恐見得. 單又縱反閒曰：「吾懼燕人掘吾城外冢墓，僇先人，可為寒心. 」燕軍盡掘壟墓，燒死人. 即墨人從城上望見，皆涕泣，俱欲出戰，怒自十倍.
田單知士卒之可用，乃身操版插，與士卒分功，妻妾編於行伍之閒，盡散飲食饗士. 令甲卒皆伏，使老弱女子乘城，遣使約降於燕，燕軍皆呼萬歲. 田單又收民金，得千溢，令即墨富豪遺燕將，曰：「即墨即降，願無虜掠吾族家妻妾，令安堵. 」燕將大喜，許之，燕軍由此益懈.
田單乃收城中得千餘牛，為絳繒衣，畫以五彩龍文，束兵刃於其角，而灌脂束葦於尾，燒其端. 鑿城數十穴，夜縱牛，壯士五千人隨其後. 牛尾熱，怒而奔燕軍，燕軍夜大驚. 牛尾炬火光明炫燿，燕軍視之皆龍文，所觸盡死傷. 五千人因銜枚擊之，而城中鼓譟從之，老弱皆擊銅器為聲，聲動天地. 燕軍大駭，敗走. 齊人遂夷殺其將騎劫. 燕軍擾亂奔走，齊人追亡逐北，所過城邑皆畔燕而歸田單，兵日益多，乘勝，燕日敗亡，卒至河上，而齊七十餘城皆復為齊. 乃迎襄王於莒，入臨菑而聽政.
襄王封田單，號曰安平君.
分類:周列傳
顙
顙者 ，亦作䫙、額，頟也. 中夏謂之頟. 東齊謂之顙. 九拜中之頓首必重用其顙. 故凡言稽顙者、皆謂頓首. 非稽首也. 公羊傳曰再拜顙者、卽拜而後稽顙也. 顙者猶今叩頭. 按叩頭者、經之頓首也. 从𩑋. 桑聲.
據
分類:胴體
士燮
漢龍編侯士燮字威彥，後漢蒼梧廣信人也. 其先本魯國汶陽人，至王莽之亂，避地交州.
六世至燮父賜，桓帝時為日南太守. 燮少遊學京師，事潁川劉子奇，治《左氏春秋》，察孝廉，補尚書郎，公事免官. 父賜喪闋後，舉茂才，除巫令，遷交阯太守.
交州刺史朱符為夷賊所殺，州郡擾亂. 燮乃表弟壹領合浦太守，次弟（黃有）領九真太守，（黃有）弟武領南海太守.
朱符既死，漢遣張津為交州刺史，津後又為其將區景所殺. 荊州牧劉表遣零陵賴恭代津. 是時，蒼梧太守史璜死，表又遣吳巨代之，與恭俱至. 漢聞張津死，賜燮璽書曰：「交州絕域，南帶江海，上恩不宣，下義壅隔，知逆賊劉表又遣賴恭窺看南土，今以燮為綏南中郎將，董督七郡，領交阯太守如故. 」是時，天下喪亂，道路斷絕. 而燮不廢貢職. 特復下詔拜安遠將軍，封龍度亭侯.
中國時區
時區者，時間之區劃也. 中國之大，合有五. 國共分治，夾岸俱以東八時區為率，惟別以所稱. 大陸者，北京時間也. 臺灣者，中原標準時間、國家標準時間、臺北時間，並稱臺灣時間也. 香港者，香港時間也. 澳門者，澳門標準時間也.
士燮
建安十五年，孫權遣步騭為交州刺史. 騭到，燮率兄弟奉承節度，而吳巨懷異心，騭斬之. 權加燮左將軍.
建安末年，燮遣子廞人質，孫權以為武昌太守，燮、壹諸子在南者，皆拜中郎將. 燮又誘導益州豪姓雍闓等，率郡人民使遙東附，權益嘉之，遷衛將軍，封龍編侯. 弟壹偏將軍，都鄉侯. 燮每遣使詣權，致雜香細葛，輒以千數，明珠、大貝、流離、翡翠、玳瑁、犀、象之珍，奇物異果，香蕉、邪、龍眼之屬，無歲不至. 燮在郡四十余歲，黃武五年，年九十卒.
越南陈英宗興隆二十一年，追諡曰善感嘉應靈武大王.
特徵
燮體器寬厚，謙虛下士，中國士人往依避難者以百數. 耽玩《春秋》，為之注解.
港墘驛
分類:文湖路
劉鍇
劉鍇者，字亦鍇. 廣東中山人也，生於光緒卅三年五月廿七日. 鍇為人聰辯，既卒業於英國牛津大學，歷外交部常務次長、駐加拿大全權大使等職. 民國五十一年，蔣廷黻遷駐美國大使，授鍇常駐聯合國代表. 六十年十月廿五日，中共取聯合國常任席次，遂辭，遷駐菲律賓大使. 八十年二月十二日，鍇以風疾卒於舊金山，年八十有三.
周之夔
周之夔字章甫，閩縣人；崇禎辛未進士，授蘇州推官，坐事罷.
初，太倉人張溥、張釆集郡中名士為復社. 里人陸文聲求入社，不許；詣闕言溥、釆為主盟，倡復社亂天下. 之夔罷官. 疑溥為之，恨甚. 時方母憂家居，縗絰走七千里，伏闕言溥等把持典計，己罷職實其所為，因及復社恣橫狀. 章下巡撫，張國維等言之夔去無預溥事，亦被旨譙讓. 至溥卒，而事猶未竟. 之夔既上書，黃道周惡之，比之人梟. 之夔憾道周甚，疑陳子龍輩為溥、釆、道地，乃以黃紙大書道周、子龍及夏允彝、吳偉業、瞿式耜數又人名，云溥、釆輦金數萬，數人者為之囊橐以投東廠. 又負書於背，蹩躄行都市通衢，見貴人輿馬過，則舉以愬之蜚語，且上聞. 人皆為子龍輩危之. 既而鄭鄤之事起，告訐風實自之夔啟之.
古里安
縮圖|本古里安像 大衛·本-古里安，初名大衛·格倫，以色列人也. 一八八六年十月十六日生，一九七三年十二月一日歿. 嘗任以色列首任總理，肇基以色列國. 自一九三五年，領袖英治巴勒斯坦猶太人，居位卓然；一九四八年以色列建國，古里安總理國政，至於一九六三年，除一九五四、五五年，未嘗中輟. 古里安自幼奉行錫安主義，為一大宗，至一九四六年，總理世界錫安主義會事. 古里安自一九三五年，尹猶太人理事會，後任理事股長，雖無法位，已然巴勒斯坦諸伊舒夫領袖矣，猶太人國之自立於英治巴勒斯坦，古里安率眾致力焉. 一九四八年五月十四日，古里安昭告以色列建國於天下，獨立檄文，有所纂述，亦先署之. 一九四八年，阿以交戰，古里安秉持以色列軍政，統合民兵以為以色列國防軍. 由是，多以為「以色列開國元勳」. 戰後，首任以色列總理、國防部長. 總理任內，立國機杼，主持國計. 猶太人之來，亦古里安所視. 邦交以友西德為重，協作於阿登納政府，以德以賠償協定，得賠償於納粹德國之籍沒於猶太人滅種者，償資甚巨. 一九五四年，卸總理之職，猶為議會議員. 一九五五年，國防部長拉馮以事卸職，古里安復任國防部長. 後是年大選，復任總理. 時巴勒斯坦死士伐，以色列決然還擊. 次年，聯英、法以埃及置蘇伊士運河為國有伐埃及，即蘇伊士運河危機也. 一九六三年，去職. 一九七〇年，去政務，徙居內蓋夫磧基布茲斯代博克終老. 身後，時代雜誌評以二十世紀百大要人.
司空曙
司空曙，字文明，廣平人也. 磊落有奇才. 韋臯節度劍南，辟致幕府. 授洛陽主薄，未幾遷長林縣丞. 累官左拾遺，終水部郎中. 與李約員外至交. 性耿介，不幹權要. 家無儋石，晏如也. 嘗病中不給，遣其愛姬，亦自流寓長沙. 遷謫江右，多結契雙林，暗傷流景. 《寄暕上人》詩云：『欲就東林寄一身，尚憐兒女未成人. 柴門客去殘陽在，藥圃蟲喧秋雨頻. 近水方同梅市隱，曝衣多笑阮家貧. 深山蘭若何時到，羨與閑雲作四鄰. 』《唐才子傳》贊云：「屬調幽閑，終篇調暢，如新花笑日，不容熏染. 鏘鏘美譽，不亦宜哉！」有詩集二卷，今傳.
查士丁尼一世
查士丁尼一世，東羅馬帝國馬其頓托萊索人也，幼名薩巴提，四八三年生. 父力農，他事未見於史. 薩巴提與母依叔而活. 舅查士丁，禁衛軍統領，收其為義子，易名查士丁尼. 後查士丁踐祚，立為太子，時五一八年.
離子
離子，又譯傳點、電使，與原子、分子並稱萬物之基本粒子也，因其製法曰電離，得名「離子」. 原子之電離者，或得電子而成負，曰陰離子；或去之而成正，曰陽離子. 而其電荷之值，悉示於原子符號右上方，失者為正，得者為負，正負號皆註於值後，值一者不註數字，諸如氫|H+, 硫|S氧|O42−等.
查士丁尼一世
狄奧多拉者，京城名妓也，美秀名世. 查士丁尼求娶之，後立為后.
五二七年，查士丁崩，查士丁尼繼位.
離子
形成
離子，攜電荷之原子、原子團也，原子為之. 夫電荷之正負者，化學反應使之然也，性強之金屬、非金屬相逢，金屬常失電子而非金屬得之，以趨最外層電子八之安狀. 而後金屬陽，非金屬陰，合二者則為離子化合物.
一覽
下表列諸常見離子，然離子之實數，不可勝數，不能逐一列者，幸見諒.
查士丁尼一世
五二八年，重修法典，越年餘，乃成，號《查士丁尼法典》. 旋集天下之法論，凡七年，成《法學彙纂》及《法學階梯》.
五三二年，京民因賽車事反，圍皇宮. 帝懼，欲出狩，后諫曰︰「裹屍布之極致，莫如紫袍. 」乃悟，遂留. 詔令貝利薩留將軍平叛，戮三萬人有奇. 同年，和於波斯.
五三四年，汪達爾人蔑聖旨，命貝利薩留將軍討之，越數月，乃定，北非由是復歸.
五四零年，波斯敗盟，興兵犯境，蹂重鎮安條克，帝反擊之，兩軍自是對恃，歷數十戰，俱傷. 五六零年，波斯求和，帝許以歲貢，自是息兵.